open-index/open-wikipedia-markdown huggingface dataset:
ဝမ်းပြည့်ဆရာဖိုး

**ဝမ်းပြည့်ဆရာဖိုး**(၁၂+ - ၁၂၇၃) သည် စာပေပရိယတ္တိနှံ့စပ်သည့် ဇာတ်စာဆိုတော်တစ်ဦး ဖြစ်သည်။

## ဘဝ
ဆရာဖိုးကို မြင်းမူမြို့အပိုင် ဝမ်းပြည့်ရွာ၌ ဦးရော - ဒေါ်ငြိမ်းတို့မှ ဖွားမြင်ခဲ့သည်။ ဆရာဖိုးသည်  စာပေပရိယတ္တိ နှံ့စပ်၏။ ကဗျာဉာဏ် ထက်သန်၏။ ဇနီးမှာ ရွှေယင်းမာရွာမှ မပေါဖြစ်ပြီး မအေးစိန်ဟူသည့် သမီးတစ်ဦး ဖွားမြင်ခဲ့သည်။ ဇနီးဖြစ်သူ မယင်းမာ ကွယ်လွန်သည့်အခါ ရွှေယင်းမာရွာသူ မသွင်နှင့် အိမ်ထောင်ပြုခဲ့ပြီး မမယ်ဆိုသည့် သမီးတစ်ဦး ဖွားမြင်ခဲ့သည်။

## ကွယ်လွန်ခြင်း
ဆရာသည် ဦးဘိုးစိန်ဇာတ်အဖွဲ့တွင် လိုက်ပါ၍ ဇာတ်ထုပ်များ ရေးသားနေခဲ့ရာ ၁၂၇၃ ခုနှစ်တွင် ကျုံမငေးမြို့ တစ်ဖက်ကမ်း ကျွန်းပြာသာဒ်ရွာတွင် ကွယ်လွန်ခဲ့သည်။

## ဇာတ်ထုပ်များ ရေးသားခြင်း
ဆရာကြီးသည် အောက်ပါဇာတ်ထုပ်များကို ရေးသားခဲ့သည်။

၁။ အမယ်ကြီးဇာတ်၊ 

၂။ ကိုးသန်းရှင်၊

၃။ စက်ဖြတ်သေတ္တာဖွင့်၊ 

၄။ ဆဒ္ဒန်ဆင်မင်း၊

၅။ ဟတ္တိပါလဇာတ်(၁၂၆၁)၊

၆။ စက်ဖြတ်သေတ္တာဖွင့်၊

၇။ အသမုခိဇာတ် (၁၂၆၄)၊

၈။ ကိန္နရာကြီးဇာတ်(၁၂၆၁)

၉။ ကြောင်ဖြူဇာတ် (၁၂၆၄)၊

၁၀။ ရာဇတမာန်ဇာတ် (၁၂၆၂)၊

၁၁။ စန္ဒကျီးဖြူဇာတ် (၁၂၆၅)၊

၁၂။ ဒါသိမနှင့်ကောသလ၊

၁၃။ နာဂသူဇာဇာတ် (၁၂၆၂)၊

၁၄။ မောင်ဇန် (၁၂၆၅)၊

၁၅။ သီတာရာမ၊

၁၆။ ကုသဇာတ်၊

၁၇။ ရတ္တမယ်ကိန္နရာကြီး (၁၂၆၁)၊

၁၈။ ကိန္နရာသက်ပြောင်း (၁၂၆၅)၊

၁၉။ သီဟဗာဟုဇာတ်၊

၂၀။ စမ္ပေယျဇာတ်၊

၂၁။ ပေါရိသာဒဇာတ်၊

၂၂။ သောရေယျဇာတ်၊

၂၃။ ရှင်ကစ္စည်းဇာတ်၊

၂၄။ ကျန်စစ်သားဇာတ်၊

၂၅။ ဝါးဖြူဇာတ် (၁၂၅၄)၊

၂၆။ ဝေဘူလထေရ်ပျံ (၁၂၆၃)၊

၂၇။ ငပြည့်အောင်စွာဇာတ်၊

၂၈။ ကလျာဏီသိမ်ဇာတ်၊

၂၉။ သူရရူပဇာတ်၊

၃၀။ စောရဇာတ် (၁၂၆၂)၊

၃၁။ ဝံသာကီဇာတ်၊

၃၂။ သုမဏဇာတ်၊

၃၃။ အိုစာမင်းခေါင်ဇာတ် (၁၂၆၂)၊

၃၄။ မောင်ကြီးဇာတ် (၁၂၆၆)၊

၃၅။ ဝိဋဋူပဇာတ်၊

၃၆။ ဖိုးတူဇာတ် (၁၂၆၆)၊

၃၇။ မောင်ပုည၊

၃၈။ တံငါလိမ်၊

၃၉။ မောင်မစ္စက၊

၄၀။ ဣသိသိင်္ဂ၊

၄၁။ ဖဝေး၊

၄၂။ သမ္ဘူလ၊

၄၃။ ငမိုးရိပ်၊

၄၄။ မောင်တင့်တယ် (၁၂၆၉)၊

၄၅။ သုတကုဏ (၁၂၆၈)၊

၄၆။ စကြဝတေး၊

၄၇။ ထိလပ်ပိုးအူ၊

၄၈။ နှင်းအေးဖိုးချိန်မယ်စိန်၊

၄၉။ ဖိုးချိန်မယ်စိန်၊

၅၀။ ပဒမြားသမင်၊

၅၁။ ရွှေလေးပင်၊

၅၂။ ပဋိက္ခရား၊

၅၃။ မောင်ဥဖွား၊

၅၄။ ဈာန်ပျံ၊

၅၅။ သုံးပန်လှ၊

၅၆။ ဥမ္မာဒန္တီ၊

၅၇။ ပဋာစာရီ၊

၅၈။ ဥပကဆာဝါ၊

၅၉။ ဇမ္ဗူသီတာ၊ 

၆၀။ နှင်းနွယ်သာဂရ၊

၆၁။ ကုက္ကုစ္စပုဏ္ဏား၊

၆၂။ ကောလိယ၊

၆၃။ ဒွေးလှပြန်၊

၆၄။ နန္ဒိယ၊

၆၅။ ကာလီဒါသ၊

၆၆။ ဗျတ္တပန်းဆက်၊

၆၇။ နန္ဒရွှေမှုန်၊

၆၈။ ငါးပါဒ၊

၆၉။ ချင်းရွှေဖန်၊

၇၀။ ပါသာဒ၊

၇၁။ ကာကလ္လိယဇာတ်၊

၇၂။ မြနန်း - ဒါရူ၊

၇၃။ ဝိသယှ၊

၇၄။ မစိန်ရွေး၊

၇၅။ အောင်ဖြူ၊

၇၆။ ရေချမ်း၊

၇၇။ ဓမ္မသိဒ္ဓိ၊

၇၈။ နှင်းနွယ်မိုးမြ၊

၇၉။ သမ္မေယျဇာတ်။

## ကိုးကား
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ဥပဒေဝါဒ(အတွေးအခေါ် ပညာ)

ဥပဒေ ဝါဒ တွင် ထင်ရှားသည့် အတွေးအခေါ် ပညာရှင်များမှာ ရှန်းယန်၊ ရှန်းဘုဟိုင်၊ ဟန်ဖေး တို့ဖြစ်သည်။

## References
## Sources
* Barbieri-Low, Anthony, trans. *The Standard Measure of Shang Yang (344 B.C.)* (2006)
* 
* Duyvendak, J.J.L., trans. *The Book of Lord Shang: A Classic of the Chinese School of Law*. London: Probsthain, 1928.
* 
*  See also
** 
** 
* Graham, A.C., *Disputers of the TAO: Philosophical Argument in Ancient China* (Open Court 1993). 
* 
* Pu-hai, Shen. "Appendix C: The Shen Pu-hai Fragments." Shen Pu-hai: A Chinese Political Philosopher of the Fourth Century B.C. Translated by Herrlee G. Creel. Chicago: The University of Chicago Press, 1974.
* Qian, Sima. Records of the Grand Historian, Qin Dynasty. Translated by Burton Watson. New York: Columbia University Press, 1993.
* 
* Watson, Burton, trans. Han Fei Tzu: Basic Writings. New York: Columbia University Press, 1964.
* Xinzhong,Yao, Introduction to Confucianism (2000). 
* Potter, Pittman, From Leninist Discipline to Socialist Legalism : Peng Zhen on Law and Political Authority in the PRC2 (2003). 

## External links
* Legalism in Chinese Philosophy, Stanford Encyclopedia of Philosophy, by Yuri Pines.
* "Chinese Legalism (In Our Time, 10/12/15)"
* "Chinese Legalism: Documentary Materials and Ancient Totalitarianism"
* Legalist texts – Chinese Text Project (Chinese and English)
* The Han Feizi 
* Book of Lord Shang 
* The Shenzi
သေနာသနာရာမကျောင်းတော်

**သေနာသနာရာမဝပ်ကျောင်းတော်** (; ) သည် ထိုင်းနိုင်ငံရှိ ဗုဒ္ဓကျောင်းတော်တစ်ခု ဖြစ်သည်။ ထိုင်းနိုင်ငံ၏ Phra Si Ayutthayaတွင် တည်ရှိသည်။ 

## ကိုးကား
ရာဇဩရသာကျောင်းတော်

**ရာဇဩရသာဝပ်ကျောင်းတော်** (; ) သည် ထိုင်းနိုင်ငံရှိ ဗုဒ္ဓကျောင်းတော်တစ်ခု ဖြစ်သည်။ ထိုင်းနိုင်ငံ၏ ဘန်ကောက်မြို့တွင် တည်ရှိသည်။ 

## ကိုးကား
ထိုင်းအထွေထွေရွေးကောက်ပွဲ၊ ၂၀၁၉

**၂၀၁၉ ထိုင်းအ​ထွေ​ထွေ​ရွေး​ကောက်ပွဲ** သည် ၂၀၁၉ခုနှစ် မတ်လ၂၄ရက်တွင် ကျင်းပခဲ့​သော အ​ထွေ​ထွေ​ရွေး​ကောက်ပွဲဖြစ်သည်။ ၂၀၁၉ခုနှစ် ဇန်နဝါရီ ၂၃ရက်​နေ့တွင် ထိုင်း​ရွေး​ကောက်ပွဲ​ကော်မရှင်မှ သတ်မှတ်ခဲ့ခြင်းဖြစ်သည်။ ၂၀၁၄ခုနှစ် အာဏာသိမ်းမှုအပြီးတွင် ပထမဆုံးပြန်လည်ကျင်းပ​သော ​ရွေး​ကောက်ပွဲဖြစ်သည်။

အာဏာသိမ်းစစ်အစိုးရမှ ၂၀၁၅ခုနှစ်တွင် ​ရွေး​ကောက်ပွဲကျင်းပရန် ကတိ​ပေးခဲ့​သော်လည်း ​ရွှေ့ဆိုင်းခဲ့သည်။၂၀၁၆ခုနှစ် စက်တင်ဘာလအတွင်းက ကုလသမဂ္ဂအ​ထွေ​ထွေညီလာခံတွင် ဝန်ကြီးချုပ်ပရာယွတ်ချန်အိုချာက ၂၀၁၇​​နှောင်းပိုင်းတွင် ကျင်းပနိုင်​ကြောင်း​ပြောခဲ့သည်။၂၀၁၇ခုနှစ်အတွင်းက အ​မေရိကန်နိုင်ငံ အိမ်ဖြူ​တော်သို့ အလည်​ရောက်ရှိစဉ်ကလည်း ၂၀၁၈ခုနှစ်တွင် ကျင်းပမည်ဟု ကတိ​ပေးပြန်သည်။၂၀၂၇ခုနှစ် ​အောက်တိုဘာတွင်မူ ​ရွေး​ကောက်ပွဲကို ၂၀၁၈ခုနှစ် နိုဝင်ဘာလတွင် ကျင်းပရန် ကတိ​ပေးခဲ့သည်။ သို့​သော် အ​ကြောင်းအမျိုးမျိုး​ကြောင့် ​ရွေး​ကောက်ပွဲကို ၂၀၁၉ခုနှစ် မတ်လသို့ ​ပြောင်းခဲ့ပြန်သည်။

အာဏာသိမ်းစစ်အစိုးရမှ ရေးဆွဲထားသော ၂၀၁၇ အခြေခံဥပဒေကို အတည်ပြုပြီးနောက် ပထမဆုံးအကြိမ် ပြန်လည်ကျင်းပသော ရွေးကောက်ပွဲဖြစ်သည်။ ရွေးကောက်ပွဲပြီးချိန်တွင် အာဏာသိမ်းစစ်ခေါင်းဆောင် လက်ရှိဝန်ကြီးချုပ် ပရာယွတ်ချန်အိုချာပင် ဝန်ကြီးချုပ် ဖြစ်လာခဲ့သည်။

## ကိုးကား
ကဏ္ဍ:ထိုင်းနိုင်ငံ၏ ရွေးကောက်ပွဲများ
ဆရာမြို့

ဆရာမြို့ (၁၂၃၇ - ၁၂၉၈) သည် ပိဋကတ်ဘာသာပြန် ဓမ္မကထိကပုဂ္ဂိုလ်တစ်ဦး ဖြစ်သည်။ 
## ဘဝ
ဆရာမြို့ကို ၁၂၃၇ ခုနှစ်၊တပေါင်းလတွင် ရွှေကျင်မြို့၌ ဖွားမြင်ခဲ့သည်။ 

ငယ်စဉ်အခါက ရွှေကျင်မြို့၊ ရွှေတောင်ဦးစေတီအနီး မန္တလေးကျောင်းဆရာတော်ထံတွင် စာပေများသင်ကြားခဲ့ပြီး သာသနာ့ဘောင်သို့ တက်ရောက်ခဲ့သည်။ ထို့နောက်တွင် ညောင်လေးပင်တောရနှင့် မန္တလေးမြို့များတွင် စာပေများ ဆက်လက်ကာ သင်ကြားခဲ့သည်။ ၈ ဝါရသည့်အခါ ရွှေကျင်မြို့၌ ရွှေဂူချောင်အမည်ဖြင့် စာသင်တိုက် ဖွင့်ခဲ့သည်။

၁၂၆၅ ခုနှစ်တွင် လယ်တီဆရာတော်ထံတွင် တပည့်ခံ၍ တရားဟောပြောခဲ့သည်။ ၁၂၆၈ ခုနှစ်တွင် ရန်ကုန်မြို့၌ ဓမ္မသာဝနအသင်းနှင့် ဗုဒ္ဓဘာသာသာသနာပြု စာပုံနှိပ်တိုက်ကို တည်ထောင်ခဲ့သည်။ လူဝတ်လဲပြီး၁၂၈၂ ခုနှစ်တွင် မော်လမြိုင်မြို့ ကတိုးကော့နှပ်သူဌေးကြီး ဦးရွှေလှေး၏ အထောက်အပံ့ဖြင့် ပိဋကတ်သုံးပုံကို ဘာသာပြန်ရာ ၁၁ နှစ်အတွင်း ကျမ်ပေါင်း ၃၀ ကျော် ပြီးခဲ့သည်။
ဆရာမြို့သည်  ဝေလမင်းသားဆုငွေ ၁၀၀၀ နှင့် အိန္ဒိယဘုရင်ခံချုပ်၏ အဂ္ဂမဟာပဏ္ဍိတဘွဲ့များ ချီးမြှင့်ခြင်း ခံခဲ့ရသည်။ 
## ကွယ်လွန်ခြင်း
ဆရာမြို့သည် ၁၂၉၈ ခုနှစ် တန်ခူးလပြည့်ကျော် ၁၁ ရက် (၅-၄-၃၇) နေ့တွင် ကွယ်လွန်ခဲ့သသည်။ ဆရာသည် ကွယ်လွန်ချိန်တွင် ဇနီးသုံးဆက် အိမ်ထောင်ပြုခဲ့သည်။ 
## ကျမ်းများ ပြုစုခြင်း
ဆရာသည် အောက်ပါကျမ်းများကို ရေးသားပြုစုခဲ့သည်။

၁။ ပိဋကတ်တော်မြန်မာပြန်များ။ 
## ကိုးကား
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ဂန္ထဝင်ပုဂ္ဂိုလ်ကျော်များ အတ္ထုပ္ပတ္တိပေါင်းချုပ်

**ဂန္ထဝင်ပုဂ္ဂိုလ်ကျော်များ အတ္ထုပ္ပတ္တိပေါင်းချုပ်**သည် စာရေးဆရာလှသမိန် ရေးသားထားပြီး ၁၉၆၁ ခုနှစ်တွင် ဟံသာဝတီ စာအုပ်တိုက်မှ ထုတ်ဝေသော စာအုပ် ဖြစ်သည်။ သမိုင်းတွင် ထင်ရှား အရေးပါ အရာရောက်ခဲ့သော ပုဂ္ဂိုလ်ပေါင်း ၂၀၀ ခန့်၏ အတ္ထုပ္ပတ္တိကို စုဆောင်း တင်ပြထားသည်။ အကိုးအကား ကျမ်းပေါင်း ၉၈ အုပ်ထိ ရှိပြီးလျှင် အခြားသော စာ၊ နယ်၊ ဇင်း အပြင် မှတ်စုမှတ်ရာများ၊ ဖြတ်ပိုင်းများကိုလည်း ကိုးကားထားကြောင်း ဆိုသည်။ ရှင်များသာမက လူပုဂ္ဂိုလ်များ၊ အမျိုးသမီးများ အကြောင်းပင် ပါသည်။

## ပါဝင်သော ပုဂ္ဂိုလ် ၂၈၀ ၏ စာရင်း 
## ကိုးကား
ခင်မြင့်မြင့်

**ခင်မြင့်မြင့်** (၁၉၄၄-၂၀၀၉) သည် မြန်မာလူမျိုး စီးပွားရေးလုပ်ငန်းရှင်၊ ကာယအလှမယ်နှင့် အလှူရှင် ဖြစ်သည်။ မြန်မာ အမျိုးသမီးစွမ်းဆောင်ရှင်များအသင်းတွင် ဥက္ကဋ္ဌအဖြစ် တာဝန်ယူခဲ့သည်။

## ငယ်ဘဝ 
ပဲခူးတိုင်း၊ ဒိုက်ဦးမြို့နယ်၌ ၁၉၄၄ ခုနှစ်တွင် မွေးသည်။ အထက်တန်းကို မြို့မကျောင်း (ယခု အထက(၂)ဒဂုံ) တွင် တက်ခဲ့ပြီး လှံတံပစ်၊ သံပြားပစ်၊ သံချောင်းပစ် စသည့် အပစ်အားကစားများတွင် ထူးချွန်သည်။ ၁၉၅၉ ခုနှစ်တွင် မြို့မမယ်ဘွဲ့ ရရှိခဲ့သည်။

## မယ်ဗမာ 
၁၉၆၁ ခုနှစ်တွင် မယ်ဗမာပြိုင်ပွဲသို့ ဝင်ပြိုင်ရာ အနိုင်ရသဖြင့် အမေရိကန်နိုင်ငံ၊ ဖလော်ရီဒါပြည်နယ်၊ လောင်းဘိချ်၌ ကျင်းပသော မယ်စကြဝဠာပြိုင်ပွဲသို့ သွားရသည်။ အမေရိကန် မီယာမီမြို့ ကမ္ဘာ့အဆင့် မယ်စကြဝဠာလောင်းပြိုင်ပွဲတွင် ဝင်ရောက်ယှဉ်ပြိုင်ခဲ့သည်။ 

## စီးပွားရေး လှုပ်ရှားမှု 
မယ်ရွေးခံပြီးနောက် စီးပွားရေးလောကသို့ ဝင်ကာ ဆန်စက်နှင့် ဂျပန်မှ ကားသွင်းသည့်အလုပ်ကို လုပ်သည်။ ၁၉၈၈ နောက်ပိုင်း ဈေးကွက်စီးပွားရေးစနစ် ကျင့်သုံးသည့်အခါ စားသောက်ကုန်ဘက် ကူးသည်။ အေအေဆေးဝါးလုပ်ငန်း၏ ဒုနာယကအဖြစ်လည်း လုပ်ကိုင်သည်။

## လူမှုရေး လှုပ်ရှားမှု 
မြန်မာအမျိုးသမီးများ ရိုးရာအားကစား အသင်း၊ မြန်မာ ကာယဗလနှင့် ကာယအလှ အဖွဲ့ချုပ်၊ မြန်မာ မသန်စွမ်းသူများ အားကစား အသင်းတို့တွင် ပါဝင်ခဲ့သည်။

မြန်မာ အမျိုးသမီးစွမ်းဆောင်ရှင်များအသင်း၏ ဥက္ကဋ္ဌလည်း ဖြစ်ခဲ့သည်။

## မိသားစုဘဝ 
အိမ်ထောင်ဖက်မှာ ဦးမြတ်သင်းအောင်ဖြစ်၍ သားသမီး (၆) ဦး ထွန်းကားသည်။

## ဘွဲ့များ ဆုတံဆိပ်များ 
ကျပ် သိန်း (၃၀၀၀) ကျော် လှူဒါန်းခဲ့ရာ အဂ္ဂမဟာ သီရိသုဓမ္မသိင်္ဂီဘွဲ့ ၊ လူမှုထူးချွန်ဘွဲ့ ပထမဆင့် ချီးမြှင့်ခံရသည်။

၂၀၀၈ ခုတွင် ဗီယက်နမ်မှပေးသော အာဆီယံဆု ရခဲ့သည်။ 

## ဘဝနိဂုံး 
၂၀၀၉ ခု၊ စက်တင်ဘာလ ၁၉ ရက်တွင် နှလုံးဖောက်ကာ ကွယ်လွန်သည်။ 

## ကိုးကား
ဆင်မြူရယ် ဂင်

Samuel Kim Arredondo (၂ဝဝ၂ ခုနှစ်ဇန်နဝါရီ ၁၇ တွင်မွေးဖွားသည်) သည် အမေရိကန်ဖွားတောင်ကိုရီးယားအဆိုတော်ဖြစ်သည်။ သူသည် ၂၀၁၅ 1Punch hip hop duo တွင်ပူးပေါင်းခဲ့သည်။ ၂၀၁၇ ပြီလတွင် သူသည် Produce 101 Season 2 TV show တွင်ဝင်ရောက်ယှဉ်ပြိုင်ခဲ့ပြီး နောက်ဆုံးတွင် အဆင့် ၁၈ တွင် ရပ်တည်ခဲ့သည်။ ပြိုင်ပွဲအပြီးတွင် တစ်လအကြာ ဩဂုတ်လ ၂ ရက်နေ့တွင်သူ၏တစ်ကိုယ်တော် ကစားဆယ့်ခြောက်ကိုလွှတ်ပေးခဲ့သည်။ သူ့ကို မက္ကဆီကို - အမေရိကန်ဖခင် José Arredondo နှင့် တောင်ကိုရီးယားမိခင်မှ မွေးဖွားခဲ့သည်။.

## အစောပိုင်းဘဝ
ဆင်မြူရယ်ကို လော့စ်အိန်ဂျယ်လိစ်မြို့၊ ကယ်လီဖိုးနီးယားပြည်နယ်တွင် မက္ကဆီကန်-အမေရိကန်နွယ်ဖွားအဖေ ဂျိုဆဲ အာရီဒန်ဒိုနှင့် တောင်ကိုရီးယားသူအမေတို့မှ မွေးဖွားခဲ့သည်။

## အလုပ်အကိုင် 
### ၂၀၁၂-၂၀၁၃
ဆင်မြူရယ်သည် အသက် ၁၁ နှစ် အရွယ်တွင် Pledis Entertainment ၏ Seventeen TV တိုက်ရိုက်ထုတ်လွှင့်မှု အစီအစဉ်တွင် ပထမဆုံး ပါဝင်လှုပ်ရှားခဲ့သည်။ ၂၀၁၃ ခုနှစ်တွင် ထို အေဂျင်စီမှ ထွက်ခဲ့သည်။

### ၂၀၁၅-၂၀၁၆
၂၀၁၅ ခုနှစ်တွင် ဆင်မြူရယ်သည် Brave Entertainment  နှင့် D-business Entertainment တို့ ပူးပေါင်းဖွဲ့စည်းသော hip hop duo အဖွဲ့ 1Punch တွင် အဖွဲ့ဝင် ဖြစ်လာခဲ့သည်။ ထို့နောက် ဆင်မြူရယ် သည် ထိုအဖွဲ့တွင် PUNCH အမည်ဖြင့် ထင်ရှားသည်။ ဇန်နဝါရီ ၂၃ တွင် ထိုအဖွဲ့၏ "Turn Me Back" သီချင်းထွက်ရှိခဲ့သည်။ ထိုသီချင်းသည် ၎င်းတို့၏ "The Anthem" အယ်လ်ဘမ် ၏ သီချင်းခေါင်းစဉ်လည်းဖြစ်သည်။ ဆင်မြူရယ်သည် PUNCH အမည်ဖြင့် Silentó  နှင့် ပူးပေါင်းကာ "Spotlight" single တစ်ပုဒ်ထွက်ရှိခဲ့သည်။ ထိုသီချင်းနှင့် 26th Seoul Music Award for Global Collaboration ဆုကိုရရှိခဲ့သည်။

### ၂၀၁၇ - ၂၀၁၈
၂၀၁၇ ဧပြီလတွင် ဆင်မြူရယ်သည် Produce 101 Season 2 ကို ၎င်း၏ နာမည်အရင်းဖြင့် ဝင်ရောက်ယှဉ်ပြိုင်ခဲ့သည်။ နောက်ဆုံးပြိုင်ပွဲတွင် ၎င်းသည် အဆင့်၂ ရခဲ့သည်။ သို့သော် နောက်ဆုံးအပိုင်းတွင် ဆင်မြူသည် အဖွဲ့ဝင် ၁၁ ယောက်ပါသော အဖွဲ့မှ ထွက်လိုက်သည်။ ထို့ကြောင့် ၎င်းသည် တစ်ဦးတည်း အဆင့် ၁၈ ရပ်တည်နိုင်ခဲ့သည်။
ဆင်မြူရယ်သည် ဩဂုတ်၂ ရက်နေ့တွင် တစ်ကိုယ်တော်အနုပညာရှင်အဖြစ် ရပ်တည်ခဲ့သည်။ ဩဂုတ် ၂ရက်နေ့တွင် ၎င်း၏ အယ်လ်ဘမ်ငယ် "Sixteen" ထွက်ရှိခဲ့သည်။ ထိုသီချင်း၏ rapper မှာ ချန်မို ဖြစ်သည်။
ဆင်မြူရယ်သည် နိုဝင်ဘာ ၁၆၊ ၂၀၁၇ တွင် ၎င်း၏ အယ်လ်ဘမ် "Eye Candy" ကိုထွက်ရှိခဲ့သည်။ ထိုအယ်လ်ဘမ်တွင် သီချင်း ၁၀ ပုဒ်ပါဝင်ပြီး "Candy" သီချင်းလည်းပါဝင်သည်။
၂၀၁၇ ဒီဇင်ဘာလတွင် ဂျပန် ပရိုမိုးရှင်း "Pony Canyon" အတွက် လက်မှတ်ရေးထိုးခဲ့သည်။ ဖေဖော်ဝါရီ ၇၊ ၂၀၁၈ တွင် ဂျပန်ဗားရှင်း "Sixteen" ထွက်ရှိခဲ့သည်။ ဇန်နဝါရီ ၁၈ တွင် "Sixteen(Japanese Version)" သီချင်းဗီဒီယို ထွက်ရှိခဲ့သည်။
မတ်လ ၂၀၁၈ တွင် ၎င်း၏ အယ်လ်ဘမ်ငယ် "One"  ကို BtoB အဖွဲ့ဝင် ဂျောင်အယ်ဟွန်း (featuring) နှင့် အတူ ထွက်ရှိခဲ့သည်။  ဧပြီ ၂၀၁၈ တွင် ဆင်မြူရယ် သည် ၎င်း၏ ဒုတိယ ဂျပန်ဗားရှင်း သီချင်း "Candy" ကို မေ ၁၆ တွင် ထွက်ရှိနိုင်ရန် ပြင်ဆင်ခဲ့သည်။ ထိုသီချင်း၏ သီချင်းဗီဒီယို ကို မေ ၂ တွင်ထွက်ရှိခဲ့သည်။
၂၀၁၈ မေလ အစောပိုင်းတွင် ဆင်မြူရယ်သည် ၎င်း၏ "Teenager" အယ်လ်ဘမ်ကို မေ ၃၀ တွင် ထွက်ရှိမည် ဖြစ်ကြောင်းကြေညာခဲ့သည်။ ထိုအယ်လ်ဘမ်၏ featuring အဆိုတော်မှာ လီရိုဟန် ဖြစ်သည်။

## Discography 
### စတူဒီယိုအယ်လ်ဘမ်
### Extended plays 
### Singles 
### ဇာတ်ဝင်တေးများ 
### အခြားဖော်ပြမှုများ 
## Filmography 
### Reality shows 
### တီဗီဇာတ်လမ်းတွဲ 
## ဆုများနှင့် ဆန်ကာတင်များ 
## ကိုးကား
မြန်မာပြည် စာအုပ်ဖြန့်ချိရေးဌာန

**မြန်မာပြည် စာအုပ်ဖြန့်ချိရေးဌာန** သည် နဂါးနီ စာအုပ်တိုက်နှင့်အပြိုင် နိုင်ငံရေးစာအုပ်များ ထုတ်ဝေသည့် မြန်မာ ပုံနှိပ်တိုက် ဖြစ်သည်။ ဦးထွန်းအေး ထူထောင်သည်။

## နောက်ခံသမိုင်း 
နဂါးနီ စာအုပ်အသင်း တစ်နှစ်နီးပါး ရှိလာသည့်အခါ ဘဏ္ဍာရေးအကြပ်အတည်း ဖြစ်လာသည်။ တိုက်ရှင်ဖြစ်သော ဦးနုနှင့် ဦးထွန်းအေးတို့က နည်းလမ်းရှာဖွေသော်လည်း သဘောထား မတိုက်ဆိုင်။ သို့ဖြစ်ရာ ဦးထွန်းအေးက ယခင်လုပ်ကိုင်နေသည့် ထွန်းအေး စာအုပ်ဖြန့်ချိရေးကို အမည်ပြောင်းကာ နဂါးနီနှင့် အပြိုင်လုပ်ရန် ကြိုးစားခြင်း ဖြစ်သည်။ 

ပန်းဆိုးတန်း၌ တိုက်ဖွင့်သည်။ နဂါးနီဖွင့်စဉ်က "သူဌေးဝါဒ" နှင့် ဖွင့်သည့်နည်းတူ မြန်မာပြည် ဖွင့်သောအခါလည်း "ဓနရှင်လောက" ဖြင့် စခဲ့သည်။ ၁၉၃၉ ခု၊ စက်တင်ဘာလ ၅ ရက်တွင် စဖွင့်ပြီး ဒဂုန် သခင်တင်ရေးပေးသော သီချင်းဖြစ်သည်။ မောနင်းတင်တင် ဆိုကာ ဂီတာကို ကိုဖူးညို၊ တယောကို ကိုဘကိုး တီးပေးသည်။

စာရေးသူများမှာ နဂါးနီ၌ ရေးသူများပင် ဖြစ်သည်။

## တိုက်ထုတ် စာအုပ်များ 
## ကိုးကား
သုဝဏ္ဏတာရာရာမကျောင်းတော်

**သုဝဏ္ဏတာရာရာမကျောင်းတော်** (၊ ၊ ၊ )သည် ဘွဲ့တံဆိပ်တော်ရသည့် တော်ဝင်ကျောင်းတော်များအနက် ပထမအဆင့်ကျောင်းတော်ဖြစ်သည်။ ကျောင်းတော်သည်ထိုင်းနိုင်ငံ၊ အယုဓျာမြို့၌တည်ရှိသည်။

## ရုပ်ပုံများ
## ကိုးကား
အာ့ခ် အက်ခ် ဆီနန်ရှိ တော်ဝင်ဆားထုတ်လုပ်ငန်း

ဆေလိုင်း ရွိုင်ရေး (တော်ဝင်ဆားထုတ်လုပ်ငန်း) ဆိုသည်မှာ ပြင်သစ်နိုင်ငံ အရှေ့ပိုင်း ဓု ပြည်နယ်ရှိ အာ့ခ် အက်ခ် ဆီနန် တွင် တည်ရှိသော သမိုင်းဝင် အဆောက်အဦး တစ်ခု ဖြစ်သည်။ ရွှတ်စ် တောအုပ်နှင့် ကပ်လျှက် တည်ရှိပြီး ဘီဆန်းရွှန်းမြို့မှ ၃၅ ကီလိုမီတာ အကွာတွင် တည်ရှိသည်။ ဗိသုကာ ပညာရှင်မှာ ထိုအချိန်က ထင်ရှားသော ပါရီမြို့မှ ဗိသုကာပညာရှင် တစ်ယောက်ဖြစ်သော ကလူ နီကိုလပ်စ် လူဒူး ဖြစ်သည်။ ထိုလက်ရာမှာ စက်မှုခေတ်ကြိုကာလ အစောပိုင်း၏ အရေးပါသော စီမံကိန်း တစ်ခု ဖြစ်ပြီး ဗိသုကာမှ အဆောက်အဦးများကို ရာရှင်နယ် ဂျီဩမေတြီ အတိုင်း စီစဉ်ထားခြင်းနှင့် စီမံကိန်း၏ အစိတ်အပိုင်းများကို အဆင့်ဆင့် ဆက်စပ်မှု ရှိစေခြင်း အစရှိသော အတွေးအခေါ်များကို အခြေခံ၍ ဒီဇိုင်းထုတ်ထားသည်။

ကလူ နီကိုလပ်စ် လူဒူး သက်မွေးဝမ်းကြောင်း တက္ကသိုလ်မှ ထိန်းသိမ်းစောင့်ရှောက်ခြင်း အလုပ်ကို တာဝန်ယူထားပြီး ထိုနေရာအား အထိမ်းအမှတ် အဆောက်အဦး တစ်ခု အဖြစ် စီမံခန့်ခွဲလျက် ရှိသည်။ ယူနက်စကိုမှ ဆေလိုင်း ရွိုင်ရေးအား ကမ္ဘာ့အမွေအနှစ်နေရာ တစ်ခု အဖြစ် ၁၉၈၂ ခုနှစ်တွင် စာရင်းသွင်းခဲ့သည်။

ယနေ့အချိန်တွင် ထိုနေရာအား များသောအားဖြင့် အများပြည်သူသို့ ဖွင့်လှစ်ပြသထားသည်။ ထိုသို့ပြသထားရာတွင် သစ်သားစည် စပ်သည့် လုပ်ငန်းအပြင် လူဒူးပြတိုက်တွင် မတည်ဆောက်ဖြစ်ခဲ့သော အနာဂတ် စီမံကိန်းများကို ပြသထားသည်။ ထို့ပြင် ဆားထုတ်လုပ်ငန်းလုပ်သည့် အဆောက်အဦးတွင်လည်း ယာယီပြပွဲများကို လက်ခံကျင်းပသည်။

ဘီဆန်းရွှန်းမှ ဘူးဂွန်းဘရက်စ်သို့ သွားသော ရထားလမ်းသည် ဆားထုတ်လုပ်ငန်းဘေးမှ ဖြတ်သွားပြီး အာ့ခ်အက်ခ် ဆီနန် ဘူတာရုံမှာ ထိနေရာနှင့် မီတာ ဒါဇင် အနည်းငယ်မျှသာ ဝေးကွာသည်။
ပရမဓာတုဇယာကျောင်းတော်

**ပရမဓာတုဇယာကျောင်းတော်** (၊ ၊ ၊ )သည် ဘွဲ့တံဆိပ်တော်ရသည့် တော်ဝင်ကျောင်းတော်များအနက် ပထမအဆင့်ကျောင်းတော်တစ်ခုဖြစ်သည်။ ကျောင်းတော်သည်ထိုင်းနိုင်ငံ၊ သုရဋ္ဌဓာနီခရိုင်၌ တည်ရှိသည်။

## ရုပ်ပုံများ

Image:Prathaichaiya1.jpg
Image:Stylised version of Coat of Arms of Siam at Wat Phra Boromma That Chaiya.jpg
Image:Prathaichaiya2.jpg

## ကိုးကား
သီရိရတနမဟာဓာတုကျောင်းတော်၊ သုခေါဒယ

**သီရိရတနမဟာဓာတုကျောင်းတော်** (၊ ၊ ၊ )သည် ဘွဲ့တံဆိပ်တော်ရသည့် တော်ဝင်ကျောင်းတော်များအနက် ပထမအဆင့်ကျောင်းတော်ဖြစ်သည်။ ကျောင်းတောသည်ထိုင်းနိုင်ငံ၊ သုခေါဒယခရိုင်၊ သီရိသဇနာလယမြို့ ၌တည်ရှိသည်။

## ရုပ်ပုံများ
## ကိုးကား
အောင်စိုးသာ

**အောင်စိုးသာ** (၁၉၈၀ အောက်တိုဘာ ၅ ဖွား) သည် မြန်မာလူမျိုး စီးပွားရေးလုပ်ငန်းရှင် ဖြစ်သည်။

## ငယ်ဘဝနှင့် ပညာရေး 
၁၉၈၀ ခု၊ အောက်တိုဘာလ ၅ ရက်တွင် ဝန်ကြီး(အငြိမ်းစား) ဦးစိုးသာနှင့် ဒေါ်ကြူကြူဝင်းတို့မှ မွေးသည်။ 

ပညာရေးတက္ကသိုလ် လေ့ကျင့်ရေးကျောင်းမှ အထက်တန်းအောင်ကာ  ၂၀၁၇ ခုနှစ်မှစတင်ကာ   ထိုင်းနိုင်ငံရှိ အဆမ်းပရှင်းတက္ကသိုလ် တွင် Ph.D အဆင့် အဖွဲ့အစည်းဖွံ့ဖြိုးရေးဘာသာ လေ့လာသင်ယူလျက်ရှိသည် ။ ၂၀၀၇-၉ ခုများကို ရန်ကုန်စီးပွားရေးတက္ကသိုလ်တွင် စီးပွားစီမံမဟာဘွဲ့ကို သင်ယူခဲ့သည်။

## စီးပွားရေး လှုပ်ရှားမှု 
မြန်မာသတင်းအချက်အလက်နည်းပညာကုမ္ပဏီတွင် (Myanmar Information Technology Pte. Ltd.) တွင် ၂၀၀၄ ခု၊ ဇန်နဝါရီတွင် Director အဖြစ်လုပ်ကိုင်သည်။ 

၂၀၀၅ ခုတွင် မြန်မာ စီးပွားဆက် လုပ်ငန်းစု (Myanmar ComBiz Group) ကို စတင်သည်။ အဆိုပါလုပ်ငန်းစုတွင် မြန်မာစီးပွားဆက် ကုမ္ပဏီ (Myanmar ComBiz Company)၊ သွင်းကုန်ထုတ်ကုန်လုပ်ငန်း (Trading)နှင့် ဆောက်လုပ်ရေး (Construction တို့ ပါဝင်သည်။ 

မြန်မာစီးပွားဆက် ကုမ္ပဏီမှ ပရီးရှပ် (Precious) အဆင့်မြင့်ဆန်၊ စားတော်ကဲကြီး ဆီနှင့် မစ်လကီ (Milky) နို့ဆီ အစရှိသည့် စားသောက်ကုန်များ ထုတ်သည်။

၂၀၁၄ ခုတွင် သီလဝါ အထူးစီးပွားရေးဇုန် ကုမ္ပဏီတွင် ဘုတ်အဖွဲ့ဝင် ဖြစ်လာသည်။ ၂၀၁၇ ခု၊ နိုဝင်ဘာမှ ၂၀၁၈ ခု၊ ဒီဇင်ဘာအထိ မြန်မာ-ဂျပန် သီလဝါ ဖွံ့ဖြိုးတိုးတက်မှုလီမီတက် တွင် ဥက္ကဋ္ဌအဖြစ် လုပ်ကိုင်ခဲ့သည်။ 

၂၀၁၂ ခုတွင် မြန်မာနိုင်ငံ၌ ဆက်သွယ်ရေးဆိုင်ရာ ပြုပြင်ပြောင်းလဲမှုများ လုပ်သည့်အခါ ပထမဆုံး အော်ပရေတာ ရွေးချယ်ရာ၌ မြန်မာ နည်းပညာနှင့် ရင်းနှီးမြုပ်နှံမှု ကော်ပိုရေးရှင်း (Myanmar Technology and Investment Corporation) ထောင်ကာ ဝင်ပြိုင်သည်။ သို့သော်လည်း မြန်မာ့ဆက်သွယ်ရေးနှင့် ပြည်ပ အော်ပရေတာနှစ်ခုသာ ရသွားသည်။ ထိုလုပ်ငန်း၌ ၂၀၁၂ ခု၊ ဒီဇင်ဘာမှ ယနေ့အချိန်အထိ ဘုတ်အဖွဲ့ဝင်အဖြစ် ရှိနေသည်။

စက်သုံးဆီနယ်ပယ်၌ ဒန်ကို သွင်းကုန်ထုတ်ကုန် (Denko Trading) တွင် ဘုတ်အဖွဲ့ဝင်အဖြစ် ၂၀၀၉ ခု၊ ဇူလိုင်မှ ယနေ့အချိန်အထိ လုပ်နေသည်။

၂၀၁၁-၁၂ ကာလ မှ ၂၀၁၈-၁၉ ကာလအထိ ရန်ကုန်မြို့ မြန်မာ ကွန်ပျူတာလုပ်ငန်းရှင်များ အသင်း (Myanmar Computer Industry Association) တွင် ဒုဥက္ကဋ္ဌ (၂) အဖြစ် ဆောင်ရွက်ခဲ့သည်။

၂၀၁၉-၂၀ ကာလတွင် မြန်မာကွန်ပျူတာအသင်းချုပ် (Myanmar Computer Federation) ၏ တွဖက်အတွင်းရေးမှူး (၃) အဖြစ် ၂၀၁၉ ခု၌ အဖြစ်ဆောင်ရွက်သည်။

၂၀၁၆-၁၇ ကာလ မှ ၂၀၁၈-၁၉ ကာလအထိ ရန်ကုန်မြို့ ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှုလုပ်ငန်းရှင်များအသင်းချုပ်တွင် တွဲဖက်ဘဏ္ဍာရေးမှူး အဖြစ်ဆောင်ရွက်ခဲ့သည်။

၂၀၁၉-၂၀ ကာလတွင် ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှုလုပ်ငန်းရှင်များအသင်းချုပ်တွင် တွဲဖက်အထွေထွေအတွင်းရေးမှူး အဖြစ်ဆောင်ရွက်သည်။

## မိသားစုဘဝ 
သီဟသုဓမ္မသိင်္ဂီဘွဲ့ရ ခိုင်ပြည့်စုံကြိုင်နှင့် လက်ထပ်ထားသည်။ ဇနီးမှာ မြန်မာ စီးပွားဆက်လုပ်ငန်းစု၏ ဒုဥက္ကဋ္ဌ ဖြစ်သည်။

## ကိုးကား 
## ပြင်ပလင့်များ 
* လင့်ဒင်ပေါ်ရှိ အောင်စိုးသာ
*
ပဉ္စမကြိမ် မဆလပါတီညီလာခံမှ ရွေးမြှောက်သော ဗဟိုကော်မတီဝင်များ

မဆလ ပဉ္စမကြိမ်  ပါတီညီလာခံ စတုတ္ထနေ့ ၅-၈-၁၉၈၅ တွင် ပါတီညီလာခံ ကိုယ်စားလှယ်များက  ရွေးချယ်တင်မြှောက်လိုက်သော ဗဟိုကော်မတီဝင် ၂၈၀ ၏ အမည်စာရင်းမှာ အောက်ပါအတိုင်း  ဖြစ်သည်။

= ကိုးကား =

ကဏ္ဍ:မြန်မာနိုင်ငံ၏ နိုင်ငံရေး
မုန်းစွဲ (ရုပ်ရှင်)

***မုန်းစွဲ*** သည်  ၂၀၁၈ ခုနှစ်တွင် ရုံတင်ပြသခဲ့သော ဘာသာရေး ဒရမ်မာ ရုပ်ရှင်ဇာတ်ကားကြီး ဖြစ်သည်။ ဒါရိုက်တာ  ဩရသ ရိုက်ကူးပြီး နေတိုး၊ မင်းသွေး၊ ဖွေးဖွေး၊ ကျော်ကျော်ဗိုလ်၊ အေးဝတ်ရည်သောင်း တို့က အဓိကပါဝင်သရုပ်ဆောင်ပြီး၊ ဇွဲဝေယံထူး၊ ဇွဲဝေယံထက် အမွှာ ကလေးသရုပ်ဆောင်နှစ်ဦးက အားဖြည့်ထားသည်။ မုန်းစွဲဇာတ်ကားသည် မြန်မာနိုင်ငံ၏ ဝင်ငွေအများဆုံးရုပ်ရှင်ကားများအနက် တစ်ခုအပါအဝင် ဖြစ်လာခဲ့သည်။ ၂၀၁၈ ခုနှစ်၊ နိုဝင်ဘာလ ၁၆ ရက်နေ့တွင် မြန်မာနှင့် စင်ကာပူ နိုင်ငံများတွင် တပြိုင်နက် စတင်ပြသခဲ့သည်။

## ဇာတ်ကြောင်း
ဤဇာတ်ကားကို နာမည်ကျော် ဓမ္မကထိက ဆရာတော် အရှင်ဆန္ဒာဓိက (ရွှေပါရမီတောရ) ဟောကြားပြီး စာအုပ်အဖြစ်ပါ ထုတ်ဝေထားသည့် **အသေလှတဲ့သူ** တရားတော်မှ ဇာတ်လမ်းတစ်ပုဒ်ကို အခြေခံကာ ရိုက်ကူးထားသည်။ဘာသာရေးဆိုင်ရာ အသိပညာပေးဇာတ်ကားဖြစ်သည့်အပြင်၊ ဗုဒ္ဓတရားတော်နှင့် ပတ်သက်သည့်အချက်အလက်များစွာ ပါဝင်ကာ၊ အမုန်းတရားကို စွဲလမ်းခြင်း၏ ဆိုးကျိုးအပြစ်တို့ကို ပုံဖော်ပြသထားလေသည်။ ယခင်ဘဝက လူဆိုးလူမိုက် လူရမ်းကားညီအစ်ကို ထူးဇော် (နေတိုး) နှင့် တူးမော် (မင်းသွေး) တို့က လူအများကို ဒုက္ခများ ပေးခဲ့သည်သာမက မသည်းအုံ (ဖွေးဖွေး) ကို ဘဝပျက်ကာ အရှက်ရသည့်အပြင် သူမမိခင်ကို သတ်၊ သူမ၏ ချစ်သူ ကိုဖိုးအောင် (ကျော်ကျော်ဗိုလ်) တို့ကို ဒုက္ခိတဖြစ်အောင် နှိပ်စက်ပြီး၊ အသေဆိုးဖြင့် သေလွန်ကာ ယခုဘဝတွင် ကိုဖိုးအောင်နှင့် မသည်းအုံတို့ လင်မယား (သူတို့လက်ထပ်လိုက်ကြသည်) ထံတွင် အမွှာညီအစ်ကိုအဖြစ်မွေးဖွားလာရမှ၊ ရဟန်းနှစ်ပါး (နေတိုး နှစ်ကိုယ်ခွဲ) ဖြစ်သည့်တိုင် ဘဝဖြစ်ရပ်အစုံစုံကို ဖော်ပြထားပြီး၊ ဗုဒ္ဓတရားတော်ပါ သံသရာစက်ဝန်းသဘောဖြင့် သုံးသပ်ကာ အချင်းချင်း ယခင်ဘဝများက အမုန်းတရားများ ကင်းစင်ကာ လှပစွာ ဇာတ်သိမ်းထားသည်။

## သရုပ်ဆောင်များ
* ယခင်ဘဝက ထူးဇော်၊ ယခုဘ၀ ရဟန်းနှစ်ပါး (နှစ်ကိုယ်ခွဲရိုက်ကူးမှု) အဖြစ်** နေတိုး** 
* ကိုဖိုးအောင်အဖြစ် **ကျော်ကျော်ဗိုလ်**
* ယခင်ဘဝက တူးမော် အဖြစ် **မင်းသွေး**
* မသည်းအုံ အဖြစ် **ဖွေးဖွေး**
* ယခင်ဘဝက မကြာဥ၊ ယခုဘ၀ မသိင်္ဂီ အဖြစ် **အေးဝတ်ရည်သောင်း** 
* အမွှာကိုရင်နှစ်ပါးအဖြစ် **ဇွဲဝေယံထူး** **၊ဇွဲဝေယံထက်**

## ရရှိသောဆုများနှင့် ဝင်ခဲ့သည့် ဆန်ခါတင်စာရင်းများ
**ရရှိသောဆုများ**

*မြန်မာ့ ရုပ်ရှင် ထူးချွန်ဆု*
*  ဩရသ က *အကောင်းဆုံးရုပ်ရှင်ဒါရိုက်တာဆု* 
* ကျော်ကျော်ဗိုလ် က *အကောင်းဆုံးအမျိုးသားရုပ်ရှင်ဇာတ်ပို့ဆု* 
* ကိုအေး က *အကောင်းဆုံးအသံဆု* 
* ဝင်းလွင်ထက် က *အကောင်းဆုံးရုပ်ရှင်ဓာတ်ပုံဆု*

*စတားအဝါ့ဒ် ရုပ်ရှင်နှင့် ရုပ်မြင်သံကြား ထူးချွန်ဆု*
* အရှင်ဆန္ဒာဓိက က *ဘတ်စ် စတိုရီ အဝါ့ဒ် ခေါ် အကောင်းဆုံးရုပ်ရှင်ဇာတ်လမ်းဆု*

**ဆန်ခါတင်ဝင်ခဲ့ခြင်းများ**

*မြန်မာ့ ရုပ်ရှင် ထူးချွန်ဆု*
* *အကောင်းဆုံးရုပ်ရှင်ဇာတ်ကားဆု*
* နေတိုး က *အကောင်းဆုံးအမျိုးသားရုပ်ရှင်ဇာတ်ဆောင်ဆု*
* အေးဝတ်ရည်သောင်း က *အကောင်းဆုံးအမျိုးသမီးရုပ်ရှင်ဇာတ်ပို့ဆု*
* လွင်မင်းအံ့ က *အကောင်းဆုံးရုပ်ရှင်ဇာတ်ညွှန်းဆု*
* စိုးထွဋ် + အာကာကျော် က *အကောင်းဆုံးရုပ်ရှင်တည်းဖြတ်ဆု*

*စတားအဝါ့ဒ် ရုပ်ရှင်နှင့် ရုပ်မြင်သံကြားထူးချွန်ဆု*
* *ဘတ်စ် ပစ်ချား ခေါ် အကောင်းဆုံးရုပ်ရှင်ဇာတ်ကားဆု*
*  ဩရသ က *ဘတ်စ် ဒါရိုက်တာ ခေါ် အကောင်းဆုံးရုပ်ရှင်ဒါရိုက်တာဆု*
* ကျော်ကျော်ဗိုလ် က *ဘတ်စ် အက်ခ်တာ အင် အစပေါ့တင်းရိုးလ် ခေါ် အကောင်းဆုံးအမျိုးသားရုပ်ရှင်ဇာတ်ပို့ဆု*
* အေးဝတ်ရည်သောင်း က *စပါယ်ရှယ် အဝါ့ဒ် (ပါဖောမင့်) ခေါ် အထူးဆု (သရုပ်ဆောင်ချက်)*
* ဝင်းလွင်ထက် က *ဘတ်စ် စီနီမာတိုဂရက်ဖီ ခေါ် အကောင်းဆုံးရုပ်ရှင်ဓာတ်ပုံဆု*

## References
မဟာဓာတ်ကျောင်းတော်

**မဟာဓာတ်ကျောင်း**သို့မဟုတ်**မဟာဓာတုကျောင်း** (; ) အမည်ရှိ ဘုန်းကြီးကျောင်းများမှာ -

* မဟာဓာတ်ကျောင်း
** မဟာဓာတ်ကျောင်းတော် (အယုဒ္ဓယ)
** မဟာသတ်ယုဝါရထရန်ဆရစ်ကျောင်းတော် (ဘန်ကောက်)
** မဟာဓာတုကျောင်းတော် (နဂရသီရိဓမ္မရာဇ)
** မဟာဓာတ်ကျောင်း (ဖက်ထား၊ ဥတ္တရဒိဋ္ဌ)
** မဟာဓာတ်ကျောင်း (Nakhon Phanom)
** မဟာဓာတ်ကျောင်း (Phetchaburi)
** မဟာဓာတ်ကျောင်း (ဗိဇယ၊ ဥတ္တရဒိဋ္ဌ)
** မဟာဓာတ်ကျောင်း (ရာဇပုရီ)
** မဟာဓာတ်ကျောင်း (သုခေါဒယ)
** မဟာဓာတ်ကျောင်း (ယသောဓရ)

* သီရိမဟာဓာတုကျောင်း
** သီရိမဟာဓာတုကျောင်းတော် (ဘန်ကောက်)
** သီရိရတနမဟာဓာတ်ကျောင်းတော် (Phitsanulok)
** သီရိရတနမဟာဓာတုကျောင်းတော်၊ သုခေါဒယ
** သီရိမဟာဓာတုကျောင်း (လဝပုရီ)
** သီရိမဟာဓာတုကျောင်း (ရာဇပုရီ)
** သီရိမဟာဓာတုကျောင်း (သုဝဏ္ဏပုရီ)
စုဠာဘရဏ

**စုဠာဘရဏမင်းသမီး**သည် ထိုင်းနိုင်ငံဘုရင်ဘူမိဗလအတုလျတေဇ၏ အငယ်ဆုံးသမီးတော်ဖြစ်သည်။ ဘွဲ့​တော်အပြည့်အစုံမှ **စုဠာဘရဏဝလယလက္ခဏ အဂ္ဂရာဇကုမာရီ** () ဖြစ်သည်။

## ကိုးကား
ပုလဲနားဆွဲနဲ့ မိန်းကလေး

***ပုလဲနားဆွဲနဲ့ မိန်းကလေး*** () သည် ၁၆၆၅ ခုတွင် ဒပ်ခ်ျပန်းချီဆရာ ဂျိုဟန်နက် ဗာမီယာရေးသည့် ဆီဆေးပန်းချီ ဖြစ်သည်။ ပန်းချီကားအမည် မတပ်ထားသဖြင့် အမည်အမျိုးမျိုး ပေးခဲ့ကြသော်လည်း ၂၀ ရာစု နှောင်းပိုင်းတွင် ထိုမိန်းကလေးဝတ်ထားသော နားဆွဲကို သညာပြုကာ ပုလဲနားဆွဲနဲ့ မိန်းကလေးဟူသော အမည် တည်လာသည်။ 

ဟိ (Hague) မြို့ရှိ မော်ရစ်ရှို့ (Mauritshuis) ပြတိုက်တွင် ၁၉၀၂ ခုကတည်းက ပြသထားသည်။ ၂၀၀၆ ခုတွင် ဒပ်ခ်ျလူထုက နယ်သာလန်နိုင်ငံ၏ အလှဆုံးပန်းချီအဖြစ် သတ်မှတ်လိုက်ကြသည်။
ဂျိုဟန်နက် ဗာမီယာ

**ဂျိုဟန်နက် ဗာမီယာ** () (၁၆၃၂-၁၆၇၅) သည် ဒပ်ချ်လူမျိုး ပန်းချီဆရာဖြစ်ပြီး လူလတ်တန်းစားတို့၏ အိမ်နေရင်းမြင်ကွင်းတို့ကို အဓိကခြယ်မှုန်းခဲ့သည်။ သူ့နယ်တခွင်တွင် ကျော်ကြားသော်လည်း ပြည့်စုံသည်ဟူ၍ မရှိခဲ့။ ဆွဲသည့် ကားအရေအတွက်မှာ နည်းပါးရကား သူသေသော် မယားနှင့် သားသမီးများက ကြွေးမြီများကြောင့် ပစ်သွားသည်။

ပန်းချီဆွဲသည့်အခါ ဖြည်းဖြည်းနှင့် ဂရုတစိုက် ဆွဲလေ့ရှိသည်။ အရောင်တောက်များသုံးပြီး တခါတရံ ဈေးများသော ခြယ်ဆေးများ သုံးသည်။ အဝါနှင့် ပြောင်းပန်းဝါရောင်ကို နှစ်သက်သည်။ အလင်းအမှောင် အသက်ပါခြင်းကြောင့် သူ၏ပန်းချီကားများမှာ လူကြိုက်များသည်။

အိမ်နေရင်းမြင်ကွင်းများကို ဆွဲလေ့ရှိရာ ဒဲလဖက် (Delft) ရှိ သူ့အိမ် အခန်းကျဉ်းနှစ်ခုမှာ ပုံသေမြင်ကွင်း ဖြစ်နေသည်။ ပရိဘောဂတူများကို ဟိုရွေ့ဒီပြောင်းထည့်ကာ တန်ဆာဆင်တတ်သည်။ ခြယ်မှုန်းသည်မှာလည်း လူတစ်ယောက်ကိုသာ ဖြစ်ပြီး များသောအားဖြင့် သူ့မိန်းမ ဖြစ်သည်။ ဒဲလဖက်နှင့် ဟိ (Hague) တို့တွင် ဘဝကို ကုန်လွန်စေသည်။

အာနိုး ဟူဘရာကန် (Arnold Houbraken) ၏ (၁၇) ရာစု ဒပ်ခ်ျပန်းချီများအကြောင်း စာအုပ်တွင် ရေရေရာရာ မပါခဲ့ပေ။ ရာစုနှစ် ၂ ခုကျော် ကြာအောင် သမိုင်းမှ ပျောက်ကွယ်နေသည်။ ၁၉ ရာစု ရောက်သော် ဂူးစတပ် ဖရိုင်းဒရစ် ဝါဂန် (Gustav Friedrich Waagen) နှင့် သဲရိုဖီး သိုရီဘူဂါ (Theophile Thore-Buger) တို့က သူ၏ပန်းချီ (၆၆) ကားအကြောင်းကို အက်ဆေးရေးရာ လူကြားထဲ ပြန်ရောက်လာသည်။ ပြန်စစ်သော် (၃၄) ကားသာ သူ့ပန်းချီဖြစ်ကြောင်း ယုံကြည်ကြသည်။ ယခုမူ ဒပ်ခ်ျပန်းချီ ရွှေခေတ်၏ အပြောင်မြောက်ဆုံး ပန်းချီဆရာများအနက် တစ်ဦးအဖြစ် အသိအမှတ်ပြုနေကြပြီ ဖြစ်သည်။

## ဆွဲသော ပန်းချီများ 
* အားထုတ်သူ (The Procuress, ၁၆၅၆)
* နက္ခတ္တပညာရှင် (The Astronomer, ၁၆၆၈)
* ပထဝီဝင်ပညာရှင် (The Geographer, ၁၆၆၉)
* ပြတင်းပေါက်နား စာဖတ်တဲ့ မိန်းကလေး
* ဒဲလဖက်မြင်ကွင်း (View of Delft)
* ဒဲလဖက်ရဲ့ လမ်းသွယ် (A Street in Delft)
* ဝိုင်ခွက်နဲ့ သူငယ်မ (The Girl with the Wine Glass, ၁၆၅၉ ဝန်းကျင်)
*ပုလဲနားဆွဲနဲ့ မိန်းကလေး
* ဂီတသင်ခန်းစာ

## ကိုးကား
ဂီတသင်ခန်းစာ (ပန်းချီ)

***ဂီတသင်ခန်းစာ*** (အမည်ကွဲများ − စန္ဒာယားခုံပေါ်က မိန်းကလေး (သို့) စန္ဒယားခုံပေါ်က မိန်းကလေးနဲ့ ထိုလူကြီး) သည် ဂျိုဟန်နက် ဗာမီယာရေးသည့် ပန်းချီကား ဖြစ်ပြီး အမျိုးသမီးတပည့်ငယ်က အမျိုးသားတစ်ဦးထံမှ ဂီတသင်ခန်းစာ ယူနေဟန် ဆွဲထားသည်။ အမျိုးသား၏ မပွင့်တပွင့် နှုတ်ဟန်မှာ အမျိုးသမီးတီးသည့် တေးကို လိုက်ညည်းနေဟန် တူသည်။ မေတ္တာနှင့် ဂီတတို့ ပေါင်းကူးနေကြောင်း ထင်မြင်လာစေသည်။ ထိုအချိန်က ဤအခင်းအကျင်းမျိုးမှာ နယ်သာလန်၌ ခေတ်စားသည်။ သေသည့်တိုင် ရောင်းချခြင်း မပြုခဲ့သော်လည်း တိမ်းပါးသည့် ၁၆၇၅ ခုတွင် ကြွေးမြီများကြောင့် ကျန်ရစ်သူများက ရောင်းချလိုက်သည်။ ယခုမူ လန်ဒန်မြို့၊ ဘက်ကင်ဟမ်နန်းတော်ရှိ တော်ဝင် စုစည်းမှု၏ အစိတ်အပိုင်းတစ်ခုအဖြစ် ရောက်ရှိနေပြီ ဖြစ်သည်။

## ကိုးကား
ရွှေကြာ (၁၉၇၄ ရုပ်ရှင်)

***ရွှေကြာ*** () သည် ၁၉၇၄ ခုထုတ် ဟောင်ကောင် လိင်အသားပေးရုပ်ရှင် ဖြစ်သည်။ ရှောညီအစ်ကိုများ ထုတ်လုပ်ရေးအတွက် လီဟန်ဆင် (李翰祥) ဇာတ်ညွှန်းရေး ရိုက်ကူးသည်။ ပီတာယန် (Peter Yang)၊ ဟကျီ (Hu Jin)၊ ကျန်းလိ (Tien Lie) နှင့် ချင်းဖျင် (Chen Ping) တို့ ပါဝင်ထားကြသည်။ နာမည်ကျော်သရုပ်ဆောင် ဂျက်ကီချမ်း၏ ပွဲဦးထွက်ကား ဖြစ်ပြီး အစ်ကိုယွမ်အဖြစ် အခန်းအချို့ ပါထားသည်။

## ကိုးကား
ဟာဗားနားမြို့ဟောင်း

**ဟာဗားနား မြို့ဟောင်း** သည် ကျူးဘားနိုင်ငံ ဟာဗားနားမြို့ အဖြစ် စုစည်းထားသော စည်ပင်သာယာနယ်နိမိတ် ၁၅ ခုထဲမှ တစ်ခု ဖြစ်ပြီး မြို့လယ်ခေါင် နေရာတစ်ခုလည်း ဖြစ်သည်။ မြို့တော်အတွင်း ဒုတိယမြောက် လူဦးရေ အသိပ်သည်းဆုံး နေရာတစ်ခုဖြစ်ပြီး မူလပထမ ဟာဗားနားမြို့တော်၏ ဗဟိုချက်မလည်း ဖြစ်သည်။ နဂိုမူလ ဟာဗားနားမြို့တော်၏ မြို့တံတိုင်းများမှာ ယနေ့ခေတ် ဟာဗားနားမြို့ဟောင်း၏ နယ်နိမိတ်ဖြစ်သည်။

ဟာဗားနားမြို့ဟောင်းသည် ယူနက်စကို ကမ္ဘာ့အမွေအနှစ်နေရာ တစ်ခု ဖြစ်သည်။

## ကိုးကား
ပြတင်းပေါက်နား စာဖတ်တဲ့ မိန်းကလေး (ပန်းချီ)

***ပြတင်းပေါက်နား စာဖတ်တဲ့ မိန်းကလေး*** () သည် ဒပ်ချ်လူမျိုး ဂျိုဟန်နက် ဗာမီယာရေးသည့် ဆီဆေးပန်းချီ ဖြစ်သည်။ ၁၆၅၇-၅၉ ဝန်းကျင်တွင် ဆွဲပြီးသည်။ ရမ်းဘရန် (Rembrandt) ဆွဲသည်ထင်ကာ ပိုလန်၏ ဩဂတ်စတပ်(၃) က ဝယ်ယူသွားသည်။ ၁၈၂၆ ရောက်သော် ပဲတာဒီဟု (Peiter de Hooch) ရေးသည် ထင်ကြပြန်သည်။ ၁၈၆၀ ပြည့် ရောက်မှသာ ဗာမီယာရေးကြောင်း ထင်ရှားသိကြသည်။ ဒုတိယကမ္ဘာစစ်တွင် ဆိုဗီယက်တို့က ယူသွားသည်။ စတာလင်သေပြီးနောက် မိတ်ဆွေဖြစ်မှု ခိုင်မာစေရန် ဂျာမနီအား ဆိုဗီယက်တို့က ၁၉၅၅ ခုတွင် ပြန်ပေးသည်။ ဒရက်စဒန် (Dresden) ရှိ ဂမဲဒဂါလာရီ (Gemäldegalerie) တွင် ပြသထားသည်။

## ကိုးကား
ဖွမ်းပွေါင် ဒွန်းကျန်

**ဖွမ်းပွေါင် ဒွန်းကျန်** (; ) သည် ထိုင်းအမျိုးသမီးအဆိုတော်တစ်ဦးဖြစ်သည်။ ၄ ဩဂုတ်လ ၁၉၆၁ မွေးဖွားခဲ့ပြီး ၁၃ ဇွန်လ ၁၉၉၂ ကွယ်လွန်ခဲ့သည်။ သူသည် အရေးဆုံးလုထွန်းသံစဉ် (luk thung) အဆိုတော်တစ်ဦးဖြစ်သည်။

## ဓာတ်ပြား
* *Nak Rong Baan Nok* (นักร้องบ้านนอก)
* *Noo Mai Roo* (หนูไม่เอา)
* *Kho Hai Ruai* (ขอให้รวย)
* *Som Tam* (ส้มตำ)
* *Nad Phop Na Ampoer* (นัดพบหน้าอำเภอ)
* *Take Ka Tan Phook Bo* (ตั๊กแตนผูกโบว์)
* *Anitja Tinger* (อนิจจาทิงเจอร์)
* *Aai Saang Neon* (อายแสงนีออน)

## ရုပ်ရှင်ရုပ်သံ
* *Chee* (ชี)
* *Nang Sao Ka Thi Sod* (นางสาวกะทิสด)
* *Khoe Thot Tee Thee Rak* (ขอโทษที ที่รัก)
* *Jong Ang Pangad* (จงอางผงาด)
* *Thee Rak Ter Yoo Nai* (ที่รัก เธออยู่ไหน)
* *Mue Puen Khon Mai* (มือปืนคนใหม่)
* *Sanae Nak Rong* (เสน่ห์นักร้อง)
* *Chaloey Rak* (เชลยรัก)
* *Pleng Rak Phleng Puen* (เพลงรัก เพลงปืน)
* *Phet Payak Rat* (เพชรพยัคฆราช)

## ကိုးကား
ပိယပုတ္တ စိန်ကနုတ်ကုလ်

**ပိယပုတ္တ စိန်ကနုတ်ကုလ်** (၊ ) သည် ထိုင်းနှင့် ပြင်သစ်နိုင်ငံဥပဒေပညာရှင်နှင့် ထိုင်းနိုင်ငံရေးသမားတစ်ဦးဖြစ်သည်။ လတ်တလောတွင် အနာဂတ်မိုင်ပါတီ၏ အထွေထွေအတွင်းရေးမှူရာထူးရှိပြီး ယခင်တွင် ဓမ္မသတ်တက္ကသိုလ်၏ ဥပဒေပညာဌာန လက်ထောက်ပါမောက္ခအလုပ်အကိုင်ရှိသည်။

## ပညာရေး
* Assumption College
* ဓမ္မသတ်တက္ကသိုလ်၏ ဥပဒေပညာဌာန
* University of Nantes
* Mention honorifique, University of Toulouse

## ကိုးကား
## ပြင်ပလင့်ခ်များ
*
*
ဓနာဓရ ကျွန်ရွန်းရွန်းကစ်

**ဓနာဓရ ကျွန်ရွန်းရွန်းကစ်** (, ) သည်ထိုင်းနိုင်ငံရေးသမားနှင့် စီးပွားရေးသမားတစ်ဦးဖြစ်သည်။ လက်တလောအနာဂတ်မိုင်ပါတီ၏ ခေါင်းဆောင်အနေဖြင့်ဦးဆောင်သည့်အနက် ၂၀၀၂ ခုနှစ်မှ ၂၀၁၈ခုနှစ်အထိ ထိုင်းနိုင်ငံရှိ အကြီးဆုံမော်တော်ယာဉ်ပစ္စည်းထုတ်လုပ်ကုမ္ပဏီဖြစ်သည့် Thai Summit Groupတွင် ဒုတိယဥက္ကဋ္ဌရာထူးရှိခဲ့သည်။ ၂၀၁၈ ခုနှစ် မတ်လတွင် ဓနာဓရသည်
အနာဂတ်မိုင်ပါတီအားထူထောင်ခဲ့သည်။ ၂၀၁၈ ခုနှစ် မေလတွင် ပထမအကြိမ်ပါတီဆွေးနွေးပွဲ၌ အနာဂတ်မိုင်ပါတီ ခေါင်းဆောင်ရွေးခံခဲ့ရသည်။

## ကိုးကား
မုဆိုးတောင်စေတီတော်

**မုဆိုးတောင်စေတီတော်**သည် ကျိုက်ထီးရိုးတောင် ရင်ပြင်တော်စခန်းရှိ စေတီတော် ဖြစ်သည်။

## ကိုးကား
နေဝင် အိပ်တန်းတက် (ရုပ်ရှင်)

***နေဝင် အိပ်တန်းတက်*** သည် ၂၀၁၇ ခုထုတ် မြန်မာ ရုပ်ရှင်ဇာတ်ကား ဖြစ်သည်။ လင်္ကာရည်ကျော်၏ ဝတ္ထုကို ဝိုင်း ဇာတ်ညွှန်းခွဲ ရိုက်ကူးသည်။  ပြေတီဦး၊ ထွန်းအိန္ဒြာဗို၊ ပိုင်ဖြိုးသုနှင့် ရဲမွန်တို့ အဓိက သရုပ်ဆောင်ထားသည်။

## ဇာတ်လမ်းအကျဉ်း 
မန္တလေးရှိ ဒေါက်တာ မြတ်ထွန်း၌ ဝေဒနာသည် ဇနီး မသစ္စာ ရှိသည်။ ဒေါက်တာ မင်းခန့်မှာ ဒေါက်တာမြတ်ထွန်း၏ အားလုံးရသော တပည့်ဖြစ်သည်။ ဆောင်းပါးယူရန်ဟူသည့် အကြောင်းပြချက်မှ စကာ မေကြာဖြူ ဟူသည့် မိန်းမငယ်က ဒေါက်တာမြတ်ထွန်းအား အရောတဝင်ပြုလာသည်။ မေကြာဖြူမှ အနောက်တိုင်း၌ ပညာသင် အလုပ်လုပ်နေသူ ဖြစ်သည်။ ယခုမူ မြန်မာပြည် ပြန်လာကာ ဂျာနယ်တိုက်ထောင်ထားသည်။ အသက်နှင့် သိက္ခာအရ ခပ်ဖယ်ဖယ်နေရသော်လည်း စိတ်ကမူ သာယာမိသည်။ မကြာမကြာလာနေသည့် မေကြာဖြူအား သဘောကျနေသူမှာ ဒေါက်တာမင်းခန့် ဖြစ်သည်။ တစ်ခါသော် ပြင်ဦးလွင်သို့ တာဝန်နှင့်သွားကာ အလည်လွန်၍ မေကြာဖြူ၏အိမ်၌ အိပ်သည်။ မေကြာဖြူက ဗိုက်အောင့်သည်ဆိုကာ စည်းရုံးရေးဆင်းသော်လည်း လွန်စွာဣန္ဒြေကြီးသည့် ဒေါက်တာမြတ်ထွန်းက ကြံ့ကြံ့ခံခဲ့သည်။ ညနက်သော် သွေးဆင်း၍ သူငယ်ချင်း သားဖွားမီးယပ်ဆရာဝန်ထံ ညကြီးမင်းကြီး သွားပြရသည်။ ကနဦးတွင် ထိုဆရာဝန်က အထင်လွဲသေးသည်။ သို့သော် မကြာမီပင် ပြေလည်သွားသည်။ 

နောက်တစ်နေ့တွင် မန္တလေးမှ ဒေါ်သစ္စာ ဆေးရုံတင်ရကြောင်း သတင်းရ၍ အမြန်ဆင်းလာသည်။ ဒေါ်သစ္စာက မေကြာဖြူမှာ ဖိုးခွား၏အစ်မဟု ပြောသည်။ သို့မှသာ အဖြစ်အပျက်ကို သဘောပေါက်လာသည်။ ဖိုးခွားမှာ မန္တလေးသို့ ခေတ္တလာစဉ် သွေးဆိပ်တက်သဖြင့် ဆေးရုံတင်ရသူ ဖြစ်သည်။ အခြေအနေမကောင်းသဖြင့် ဒေါက်တာမင်းခန့်ကိုသာ သင့်လျော်သလို စီမံရန် လွှဲလိုက်သည်။ ဤသည်ကို ဆရာဝန်ကြီးက တာဝန်မဲ့စွာ ကိုယ်တိုင်လာမကြည့်ဟု ယူဆကာ ဒေါက်တာမြတ်ထွန်း သိက္ခာကျ ဘဝပျက်စေရန် မေကြာဖြူက ကြံစည်ခြင်း ဖြစ်သည်။ 

မကြာမီပင် ဒေါ်သစ္စာ ဆုံးသည်။ မေကြာဖြူလည်း အဖြစ်မှန်ကို သဘောပေါက်ကာ နိုင်ငံခြားသို့ ပြန်သွားသည်။ နောင်သော် ဒေါက်တာမြတ်ထွန်း ရန်ကုန် ပြောင်းရပြီး ဒေါက်တာမင်းခန့် ပညာတော်သင်ရကာ နိုင်ငံခြား သွားရသည်။ ဒေါက်တာမြတ်ထွန်း၏ အောင်သွယ်မှုဖြင့် မေကြာဖြူနှင့် ဒေါက်တာမင်းခန့်တို့ အဆင်ပြေသွားကာ လောကကြီး နေသားတကျ ဖြစ်သွားလေသည်။

## ဇာတ်ဆောင်များ 
* ဒေါက်တာ မြတ်ထွန်း အဖြစ် ပြေတီဦး
* မေကြာဖြူ အဖြစ် ပိုင်ဖြိုးသု
* ဒေါက်တာ မင်းခန့် အဖြစ် ရဲမွန်
* ဒေါ် သစ္စာ အဖြစ် ထွန်းအိန္ဒြာဗို

## ကိုးကား
ရှင်အဂ္ဂဓမ္မ

ရှင်အဂ္ဂဓမ္မ (၁၂၄၀ - ၁၃၀၅) သည် "အဘယာရာမဆရာတော်" ဟု ထင်ရှားခဲ့သသည့် ကျမ်းပြုဆရာတော် ဖြစ်သည်။

## ဘဝ
ဆရာတော်ကို ၁၂၄၀ ပြည့်နှစ်၊ တပေါင်းလဆန်း ၁၁ ရက်နေ့တွင် မြင်းခြံမြို့မှ ၆ မိုင်အကွာတွင် တည်ရှိသည့် ဗလုံရွာ၌ ဖွားမြင်ခဲ့သည်။ မိဘနှစ်ပါးမှာ ဦးရွှေဇင် - ဒေါ်ရွှေမှဲ့ ဖြစ်သည်။ ဆရာတော်သည် ငယ်စဉ်ကပင် ဦးရီးတော် ရှင်မဉ္စူထံတွင် သုံးနှစ်သားမှစကာ ဖိုးသူတော်ဘဝဖြင့် နေလာခဲ့သည်။ ဆယ်နှစ်အရွယ်တွင် သာမဏေ ဖြစ်ခဲ့သည်။ ဘွဲ့တော်မှာ "ရှင်အဂ္ဂ" ဖြစ်သည်။

ဆရာတော်သည် ခင်မကန်တိုက်အုပ်ဆရာတော် ဦးလက္ခဏထံတွင် စာပေများ သင်ကြားခဲ့သည်။ အရွယ်ရောက်သည့်အခါတွင် ရဟန်းပြုခဲ့ပြီး ရေစကြိုဆရာတော် ရှင်ဂန္ဓသာရထံတွင် စာပေများ သင်ကြားခဲ့ပြန်သည်။ ထို့နောက် သုံးဝါရသည့်အခါ မဟာဝိသုတာရာမတိုက်တွင် စာချဆရာတော်အဖြစ် ခန့်အပ်ခြင်း ခံရသည်။ ထို့နောက် စကုမြို့သက်တော်ရှည်တိုက် ဆရာတော် ရှင်ပဏ္ဏဝထံတွင် ခင်မကန်တိုက်၊ ရွှေရေးဆောင်တိုက်များတွင် သီတင်းသုံးနေစဉ် ပရိယတ္တိသာသနဟိတစာမေးပွဲကို ဖြေဆိုအောင်မြင်ခဲ့သည်။

ဆရာတော်သည် မဟာဝိသုဒ္ဓါရုံဆရာတော်ကြီးထံတွင် ပရိယတ္တိကို ဆက်လက်ကာဆည်းပူး၍ သကျသီဟဓမ္မာစရိယစာချတန်းကို အောင်မြင်တော်မူခဲ့သည်။ ဆရာတော်သည် စာပေသင်ကြားပို့ချခြင်း၊ ကျမ်းဂန်ပြုစုခြင်းတို့ဖြင့် မွေ့လျော်သည်။ 

ဆရာတော်သည် အိန္ဒိယပြည်သို့ သွားရောက်ကာ သက္ကဋဘာသာကို ဆည်းပူးလေ့လာခဲ့သည်။ မဟာဝိသုဒ္ဓါရုံတိုက် သုဝဏ္ဏအုတ်ကျောင်းကို အလှူခံတော်မူသည်။ 

၁၂၉၁ ခုနှစ်တွင် အဘယာရာမကျောက်တိုက်ကြီးကို အပ်နှင်းခြင်း ခံခဲ့ရသသည်။ အဂ္ဂမဟာပဏ္ဍိတဘွဲ့တံဆိပ်ကိုလည်း ချီးမြှင့်ခြင်း ခံခဲ့ရသည်။ 

၁၂၉၄ ခုနှစ်တွင် ရွှေကျင်နိကာယ တွဲဘက်ဝန်ဆောင် မဟာနာယက ဓမ္မသေနာပတိအဖြစ် တင်မြှောက်ခြင်း ခံခဲ့ရသည်။ ၁၀၂ ခုနှစ်တွင် မော်လမြိုင်မြို့ အယယာရာမကျောင်းတိုက်တွင် သီတင်းသုံးတော်မူခဲ့သည်။

၅။ ဏွာဒိဝုတ္တိနိသျ

၆။ မုဒ္ဓဗောဓနိသျ၊

၇။ အမရကောသနိသျ၊

၈။ ဟိတောပဒေသ၊

၉။ သာရတ္ထဝိလာသိနီနိသျ၊

၁၀။ ကာတန္တနိသျ၊

၁၁။ ကာဗျဒဿဒဏ္ဍီနိသျ၊

၁၂။ ရဃုဝံသကာဗျ၊

၁၃။ မေဃဒူတနိသျ။

၁၄။ ဝိသုံဂါမ သီမာဝိနိစ္ဆယ

## မှတ်စု
## ကိုးကား
ရှင်လောကဂုရု

စပါးကိုင်းဆရာတော်(၁၂၄၀ - ၁၃၁+) သည် ထင်ရှားခဲ့သည့် ကျမ်းပြုဆရာတော်တစ်ပါး ဖြစ်သည်။
## ဘဝ
ဆရာတော်ကို ၁၂၄၀ ပြည့်နှစ်တွင် ဟင်္သာတမြို့အနီး ရွာကလေးရွာတွင် ဖွားမြင်ခဲ့သည်။ ရဟန်းပြုပြီးနောက် ၁၂၇၂ ခုနှစ်မှစ၍ ဟင်္သာတမြို့၊ ရွာကလေးကျောင်းတွင် သီတင်းသုံးရာမှ အင်းစိန်ခရိုင်၊ ဖလုံအနီး စပါးကိုင်းရွာ ပုဗ္ဗာရုံ ဇေတုဝတီကျောင်းသို့ ပြောင်းရွှေ့သီတင်းသုံးခဲ့သည်။
## ပျံလွန်တော်မူခြင်း
ဆရာတော်သည် ၁၃၁၄ ခုနှစ်တွင် ပျံလွန်တော်မူခဲ့သည်။
## ကျမ်းများ ပြုစုခြင်း
ဆရာတော်သည် အောက်ပါကျမ်းများကို ပြုစုတော်မူခဲ့သည်။

၁။ ဗုဒ္ဓသာသနဩဝါဒကထာကျမ်း (ပ၊ ဒု)၊

၂။ ရာဇသိပ္ပသတ္ထ၊

၃။ ဂဏသံဝါသပဋိက္ခေပဝိနိစ္ဆယ၊

၄။ ပါရာဇိကပဌမသိက္ခာပဒဝိနိစ္ဆယ၊

၅။ ဓုတင်္ဂဝိနိစ္ဆယ၊

၆။ ပရိယတ္တိသာသနာနုဂ္ဂဟပကာသနီ၊

၇။ သာသနပဇ္ဇောတဗုဒ္ဓမတညုဂဏရက္ခိတအဖွဲ့ကျမ်း၊

၈။ စက်ပရိတ်၊ ငရံ့မင်းပရိတ်၊ ရှင်သူငယ်ပရိတ်နိသျများ၊

၉။ ပရိမိတ္တဇာလသုတ်နိသျ၊

၁၀။ ဆဒိသာပါလသုတ်နိသျ၊

၁၁။ ဓာရဏပရိတ်ပါဌ်နိသျ၊ အာရက္ခပရိတ်ပါဌ်နိသျ၊

၁၂။ ရှင်ဥပဂုတ်ပရိတ်ပါဌ်နိသျ၊

၁၃။ မဟာသမယသုတ်အမွှန်း၊

၁၄။ သစ္စတ္ထဒီပနီ၊

၁၅။ ဂေါမံသမေတ္တာစာ။
## ကိုးကား
ရာဇဝင် ရိုင်းသူများ

**ရာဇဝင် ရိုင်းသူများ** သည် ၂၀၁၇ ခုထွက် မြန်မာ ရုပ်ရှင်ဇာတ်ကားဖြစ်သည်။ စိန်ဌေး ရုပ်ရှင်အတွက် သိန်းသန်းထွန်း၏ *မိုးတစ္ဆေ* ဝတ္ထုကို အောင်ကြီး ဇာတ်ညွှန်းခွဲကာ မောင်မျိုးမင်း ရိုက်ကူးသည်။ ပြေတီဦး၊ မြင့်မြတ်၊ လိုင်လာခမ်း၊ ပက်ထရစ်ရှာတို့ အဓိကပါဝင်ထားသည်။ ဩဂုတ်လ ၁၁ ရက်တွင် ရုံတင်သည်။

## ဇာတ်ဆောင်များ 
* ဦးမြင်းမိုရ် အဖြစ် ပြေတီဦး
* စင်သီယာ အဖြစ် လိုင်လာခမ်း
* မိုးစွေ အဖြစ် မြင့်မြတ်
* ယိမ်းမြသာ အဖြစ် ပက်ထရစ်ရှာ

## ကိုးကား
မဟူရာရုပ်ရှင်ရုံ (ရုပ်ရှင်)

**မဟူရာရုပ်ရှင်ရုံ** သည် ၂၀၁၉ ခုထွက် ရင်သိမ့်တုန်ရုပ်ရှင်ဇာတ်ကား ဖြစ်သည်။ သတ္တမအာရုံ ရုပ်ရှင်အတွက် ပြည့်ဇော်ဖြိုး ဇာတ်ညွှန်းရေး ရိုက်ကူးသည်။ နေတိုး၊ ကျော်ကျော်ဗိုလ်၊ မင်းသွေး၊ နန်းဆုဦးနှင့် ရီယာရေး (Riya Ray) တို့ အဓိက ပါဝင်ထားသည်။ ဧပြီလ ၂၅ ရက်တွင် ရုံတင်သည်။

## ကိုးကား
ဇနီးချောများ ကွန်ရက် (ရုပ်သံဇာတ်လမ်းတွဲ)

***ဇနီးချောများ ကွန်ရက်*** သည် ၂၀၁၈ ခုနှစ်တွင် မြန်မာ့အသံနှင့်ရုပ်မြင်သံကြားမှ ထုတ်လွှင့်သော ဇာတ်လမ်းတွဲ ဖြစ်သည်။ လွန်းထားထား (ဆေးတက္ကသိုလ်) ၏ ဝတ္ထုကို အောင်ပြည် ဖျော်ဖြေရေးအတွက် ဇော်မြင့်ဦး ဇာတ်ညွှန်းရေးပြီး အောင်ဩဘာ ရိုက်ကူးသည်။  နေယံ၊ ဖိုးသောကြာ၊ ဇေယျ၊ ကျော်ကျော်၊ စိုးပြည့်သဇင်၊ မြနှင်းရည်လွင်၊ ခင်သဇင်နှင့် မေဘရဏီသော် တို့ အဓိကပါဝင်ထားသည်။ ပထမဆုံး အပိုင်းကို ဇွန်လ ၁၃ ရက်တွင် ထုတ်လွှင့်သည်။ ဩဂုတ် ၂၃ တွင်ဇာတ်သိမ်းသည်။ 

## ဇာတ်လမ်းအကျဉ်း 
မာယာ၊ အမရာမောင်၊ မဒီပျိုမေနှင့် သမ္ဘူခင်ဟူသော အိမ်ထောင်သည် (၄) ဦးမှာ ဇနီးချောများကွန်ရက် (Beautiful Wives' Club) အမည်နှင့် ဖေ့ဘွတ်ပေါ်၌ အဖွဲ့ဖွဲ့ကာ အခြားအမျိုးသမီးများ၏ အိမ်ထောင်ရေးပြဿနာများကို ဖြေရှင်းပေးနေသည်။ ကျော့ရှင်းကြွေ၊ ဇာမဏီမေ၊ သျှင်နှောင်း၊ ဖွေးလက်စင်ကြယ်၊ ပြာနုနှင်းဆီနှင့် ဆောင်းဆည်းဆာတို့၏ ပြဿနာတို့ကို ဖြေရှင်းပေးခဲ့သည်။ 

တစ်ခါသော် နန်းဆန်ဆန် အမည်နှင့် မိန်းကလေးက သူတို့ (၄) ဦးထဲမှတစ်ဦး၏ ခင်ပွန်းနှင့် ပတ်သက်မိကြောင်း ကိုယ်တွင် မင်ကြောင်ရှိသည်ကို သတိပြုမိကြောင်း ဆိုလာသည်။ လေးယောက်စလုံး ကိုယ့်ယောက်ျားကိုယ် တိတ်တဆိတ်ပြန်စစ်ရာ အားလုံးတွင်ပင် မင်ကြောင်ကို တွေ့ရသည်။ ဝေခွဲမရဖြစ်နေစဉ် အမျိုးသား (၄) ယောက်ထံမှ အသီးသီးထံ ဖုန်းခေါ်ကာ တိုင်ပင်၍ စနောက်ခြင်းဖြစ်ကြောင်း ရေးသားကာ နိဂုံးချုပ်ထားသည်။

## ဇာတ်ဆောင်များ 
* မာယာ အဖြစ် ခင်သဇင်
* အမရာမောင် အဖြစ် မေဘရဏီသော်
* မဒီပျိုမေ အဖြစ် မြနှင်းရည်လွင်
* သမ္ဘူခင် အဖြစ် စိုးပြည့်သဇင်

## ကိုးကား
ရှင်ပညာ (မဟာဝိသုတာရာမဆရာတော်)

ရှင်ပညာ (၁၄၀ - ၁၂၇၆) သည် "မဟာဝိသုတာရာမဆရာတော်" ဟု ထင်ရှားခဲ့သည့် ကျမ်းပြုဆရာတော်တစ်ပါး ဖြစ်သည်။
## ဘဝ
ဆရာတော်ကို ၁၂၄၀ ပြည့်နှစ်၊ ကဆုန်လဆန်း ၂ ရက်နေ့တွင်  ငသရောက်နယ်၊ ခွေးတောက်ပြုတ်ရွာတွင် ဖွားမြင်ခဲ့သသည်။ 

ငယ်စဉ်အခါက ရှင်နန္ဒမာလာထံတွင်လည်းကောင်း၊ ရှင်ဉာဏထံတွင်လည်းကောင်း စာပေများ လေ့လာသင်ကြားခဲ့သည်။ ဆင်ဖြူကျွန်းစေတီလှကျောင်းတွင်လည်း ပညာများ ဆည်းပူးခဲ့ပြီး ရေစကြိုဆရာတော်ထံသို့ ချဉ်းကပ်တော်မူခဲ့သည်။ ရွှေရေးဆောင်ဆရာတော်ကြီးထံ၌လည်း ပညာများ ဆည်းပူးခဲ့သေးသည်။

## ပျံလွန်တော်မူခြင်း
ဆရာတော်သည် ၁၂၇၆ ခုနှစ်၊ သီတင်းကျွတ်လပြည့်ကျော် ၂ ရက်နေ့တွင် ပျံလွန်တော်မူခဲ့သည်။

## ကျမ်းများ ပြုစုခြင်း
ဆရာတော်သည် အောက်ပါကျမ်းများကို ရေးသားပြုစုတော်မူခဲ့သည်။

၁။ ပါရာဇိကဏ်ပါဠိတော်နိသျ၊

၂။ သမ္မောဟဝိနောဒနီအဋ္ဌကထာနိသျ၊

၃။ အဘိဓမ္မတ္ထဘာဝနီဋီကာနိသျ၊

၄။ မင်္ဂလာဒိဝိနိစ္ဆယ။
## ကိုးကား
မယ်လိုဒီ

**မယ်လိုဒီ** (; ၁၉၈၂ မွေးဖွား) သည် မြန်မာလူမျိုး သရုပ်ဆောင်နှင့် အဆိုတော် ဖြစ်သည်။ 

## ငယ်ဘဝ 
၁၉၈၂ ခု၊ စက်တင်ဘာလ ၆ ရက်တွင် တွံတေး၌ မွေးသည်။ အမည်ရင်းမှာ ခင်မျိုးအိ ဖြစ်သည်။

## အနုပညာ လှုပ်ရှားမှု 
၂၀၁၁ ခု၊ မြန်မာ့ရုပ်ရှင် ထူးချွန်ဆုပေးပွဲတွင် *ထာဝရအလင်းတန်းများ* ဇာတ်ကားဖြင့် အမျိုးသမီးဇာတ်ဆောင်ဆု ရသည်။

## စီးပွားရေး လှုပ်ရှားမှု 
သားဦး မွေးပြီးနောက် အနုပညာအလုပ် နားနေသည့် မယ်လိုဒီသည် "ရွှေ နေကြာစေ့" အမည်ဖြင့် နေကြာစေ့ ရောင်းချလျက် ရှိသည်။ 

## မိသားစုဘဝ 
သာကောင်းနှင့် ၂၀၁၄ ခု၊ ဖေဖော်ဝါရီလ၌ လက်ထပ်ရာ သားဦး သိဒ္ဓိစစ် ကို ၂၀၁၅ ခု၊ ဧပြီလ ၄ ရက်တွင် မွေးသည်။

## ကိုးကား 
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ကျွန်မက နှင်းဆီပါမောင်

***ကျွန်မက နှင်းဆီပါမောင်*** သည် ၂၀၁၅ ခုထွက် မြန်မာရုပ်ရှင်ဇာတ်ကား ဖြစ်သည်။ ဒါရိုက်တာ ဝိုင်း ရိုက်ကူးပြီး နေတိုးနှင့် ဖွေးဖွေး အဓိကပါဝင်သည်။

၂၀၁၅ ခု၊ မြန်မာ့ရုပ်ရှင် ထူးချွန်ဆုပေးပွဲတွင် အမျိုးသမီးဇာတ်ဆောင်ဆုကို ဖွေးဖွေးက လည်းကောင်း၊ ဒါရိုက်တာဆုကို ဝိုင်းကလည်းကောင်း ရသည်။

## ရိုက်ကူးခြင်း 
ကနဦးက သက်မွန်မြင့်နှင့် ရိုက်ကူးရန် စီစဉ်သော်လည်း နမ်းရှုံ့ရမည့်အခန်း ပါဝင်သဖြင့် ငြင်းပယ်လိုက်သည်။ သို့ဖြင့် ဖွေးဖွေးက အစားဝင်လာသည်။ ထိုအခန်းကြောင့်ပင် ဖွေးဖွေးအား မီဒီယာများက လက်ညှိုးထိုးကြသည်။ 

## ဇာတ်လမ်းအကျဉ်း 
ခွန်းသသည် ထားသခင်၏အိမ်၌  အဘိုးနှင့် နေသည်။ ခွန်းသဖခင်မှာ ထိုအိမ်မှ ခြံစောင့်ဖြစ်ပြီး သူသေသည့်နောက် ခွန်းသနှင့် သူ့အဘိုးတို့က ခြံစောင့်ရာထူးကို ဆက်ခံခြင်း ဖြစ်သည်။  

ထားသခင် ပြင်ဦးလွင်သို့ အလည်လာရာ ခွန်းသနှင့် တွေ့သည်။ ခွန်းသအား နည်းလမ်းစုံ အနိုင်ကျင့်သည်။ အဘိုး၏ ဆုံးမစကားကြောင့် ခွန်းသက သည်းခံသည်။ 

နှစ်အတန်ကြာသော် ကံကြမ္မာ တစ်ပတ်လည်တော့သည်။ ဖခင်ကွယ်လွန်ပြီးနောက် အသုံးအစွဲမတတ်သည့် အဘွားကြောင့် ထားသခင်အတွက် ချန်ခဲ့သည့် စည်းစိမ်များ ကုန်သွားသည်။ မောက်မာသူဖြစ်ရာ ပတ်ဝန်းကျင်နှင့် အဆင်မပြေ။ နောက်ဆုံးတွင် အဆောင်၌ နေရပြီး အခန်းဖော်၏ လမ်းညွှန်မှုနှင့် ဖိနပ်ရောင်းသည့်အလုပ် ရသည်။ 

ခွန်းသမှာ ရန်ကုန်ရောက်လာရာ ကြိုးစားသဖြင့် ကြီးပွားနေသည်။ ထားသခင် အလုပ်လုပ်နေသည်ကို တွေ့ရာ ငယ်စဉ်က ခံရသမျှကို တုံ့ပြန်တော့သည်။ ထိုသို့ဖြင့် နှစ်ဦးသား ချစ်ကြိုက်သွားသည်။ 

## ဇာတ်ဆောင်များ 
* ခွန်းသ အဖြစ် နေတိုး၊ ဟဲဗီးဖြိုး (ငယ်ဘဝ) 
* ထားသခင် အဖြစ် ဖွေးဖွေး၊ ယွန်းယွန်း (ငယ်ဘဝ) 

## ကိုးကား
ခတဟမဘူတာ

** ခတဟမဘူတာ ** (片浜駅* ခတဟမ - အဲခိ *) သည် ဂျပန်နိုင်ငံ၊ ရှိဇုအိုခခရိုင်၊ နုမဇုမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ခတဘိရနိုဆွတ်ဂျိဘူတာ

** ခတဘိရနိုဆွတ်ဂျိဘူတာ ** (帷子ノ辻駅* ခတဘိရနိုဆွတ်ဂျိ - အဲခိ *) သည်  ဂျပန်နိုင်ငံ၊ ကျိုတိုမြို့၊ အုခယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။ ဤမီးရထားဘူတာသည် ရှိဂျောအိုးမိယဘူတာတွင် စတင်ပြီး အရရှိယာမဘူတာတွင် ခရီးစဉ်အဆုံးသတ်သည့် ရန်ဒန်အရရှိယာရထားလိုင်းပေါ်တွင် တည်ရှိသည်။

ဤဘူတာသည် အုခယောရပ်ကွက်မှ ခိတရပ်ကွက်သို့ ချိတ်ဆက်ထားသည့် ရန်ဒန်ခိတနိုရထားလိုင်း၏ အနောက်ဘက်ရှိ ဂိတ်ဆုံးဘူတာလည်း ဖြစ်သည်။ ထိုရထားလိုင်းသည် ခိတနို - ဟခုဘအိချောဘူတာတွင် ခရီးဆုံးသည်။

## ကိုးကား
ကဏ္ဍ:ကျိုတိုမြို့ရှိ ဘူတာရုံများ
ခဆုမိုရိဘူတာ

** ခဆုမိုရိဘူတာ ** (烏森駅 * ခဆုမိုရိ - အဲခိ *) သည် ဂျပန်နိုင်ငံ၊ နဂိုယခရိုင်၊ နခမုရရပ်ကွက်တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ခဆုမိဂအုရဘူတာ

** ခဆုမိဂအုရဘူတာ ** (霞ヶ浦駅* ခဆုမိဂအုရ - အဲခိ *) သည် ဂျပန်နိုင်ငံ၊ မိအဲခရိုင်၊ ယော့ခအိချိမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
နေခြည်ဦး

**နေခြည်ဦး** (၂၅ ဇန်နဝါရီ ၁၉၉၂ မွေးဖွား) သည် မြန်မာလူမျိုး အလှအပ ဘလော့ဂါ၊ မိတ်ကပ်ပညာရှင်၊ ဖက်ရှင်မယ်၊ သရုပ်ဆောင်နှင့် စီးပွားရေးလုပ်ငန်းရှင် ဖြစ်သည်။

မိတ်ကပ်ပြင် ဗီဒီယိုများကြောင့် လူသိများပြီး၊ ဖေ့ဘွတ်တွင် *နေခြည်ပြတဲ့အလှအပ* (BeautyByNayChi) အမည်ဖြင့် စာမျက်နှာ ဖွင့်ထားသည်။

## ငယ်ဘဝနှင့် ပညာရေး 
၁၉၉၂ ခု၊ ဇန်နဝါရီလ ၂၅ ရက်တွင် ဗိုလ်မှူးဟောင်း စီးပွားရေးလုပ်ငန်းရှင် ဦးမျိုးမြင့်စိန်နှင့် ရုက္ခဗေဒပညာရှင် ဒေါ်သန်းသန်းဆွေတို့မှ ရန်ကုန်မြို့၌ မွေးဖွားသည်။ မွေးချင်းများမှာ စိမ်းလဲ့ရတနာနှင့် ရဲဝေရန်အောင်တို့ ဖြစ်သည်။

ရန်ကုန်ပညာရေးတက္ကသိုလ် လေ့ကျင့်ရေးကျောင်း၌ ပညာသင်ကာ ၂၀၁၃-ခုတွင် အဆင့်မြင့်ဂျီစီအီးနှင့် ကိန်းဘရစ်နည်းပြကောလိပ်မှ အောင်မြင်သည်။ ဘရက်ဖို့တက္ကသိုလ်မှ မှုခင်းဆေးပညာသိပ္ပံ ဘာသာကိုလည်းကောင်း၊ ထိုင်းနိုင်ငံရှိ စီးပွားရေးတက္ကသိုလ်မှ စီးပွားစီမံ မဟာဘွဲ့ကိုလည်းကောင်း ရရှိခဲ့သည်။

## စီးပွားရေး လှုပ်ရှားမှု 
နိုင်ငံ၏ အကြီးဆုံး အပန်းဖြေဥယျာဉ် *စိမ်းလဲ့တင်* ကို ကျိုက်ထို၌ ဖွင့်သည်။

၂၀၁၈ ခု၊ နိုဝင်ဘာလ ၁၅ ရက်တွင် ၂၀၁၉ ခုအတွက် အစီအစဉ်ချစာအုပ် *သင့်ဆိုရှယ်မီဒီယာသူငယ်ချင်း* (Your Social Media BFF) ကို ထုတ်သည်။

## နိုင်ငံရေး ဝေဖန်ခံရခြင်း
၂၀၂၁ ခုနှစ် စစ်အာဏာသိမ်းအပြီး အစောပိုင်းကာလများတွင် နေခြည်ဦးသည် တိတ်ဆိတ်စွာ နေခဲ့ပြီး အာဏာသိမ်းခြင်းအား ဆန့်ကျင်ရန် သူမ၏ ပရိသတ်များက တိုက်တွန်းတောင်းဆိုခဲ့ရာ ကိုယ်ရံတော်များ ခြံရံ၍ ဆန္ဒထုတ်ဖော်ခဲ့သည်။ သူမသည် လူမှုရေးသပိတ်မှောက်ခြင်းနှင့် လူမှုရေးပြစ်ဒဏ်ပေးခြင်း လှုပ်ရှားမှုများ၏ ပစ်မှတ်ထားခြင်း ခံခဲ့ရသည်။ နေခြည်ဦးသည် အာဏာဖီဆန်ရေး ပြည်သူ့လှုပ်ရှားမှုအတွက် လှူဒါန်းရန် ကြိုးပမ်းခဲ့သော်လည်း သူမ၏ ငွေကြေးအား ရယူလိုခြင်းမရှိဟု ဆိုကာ အလှူငွေပြန်အမ်းခြင်းခံရသည်။

## ပုဂ္ဂိုလ်ရေးဘဝ 
နေခြည်ဦး သည် ၂၀၂၄ ခုနှစ်၊ဒီဇင်ဘာ ၁၄ ရက် တွင် ရန်ကုန်၊ Yangon Convention Center ခန်းမ၌ ကျော်စွာဟိန်း နှင့် စုလျားရစ်ပတ် ထိမ်းမြားမင်္ဂလာပွဲ ပြုလုပ်ခဲ့သည်။

## အနုပညာ လှုပ်ရှားမှု 
### ပါဝင်သော ဇာတ်ကားများ 
## ကိုးကား
ခဆုမိဂဆဲခိဘူတာ (တိုကျို)

** ခဆုမိဂဆဲခိဘူတာ ** (霞ヶ関駅* ခဆုမိဂဆဲခိ - အဲခိ *) သည် ဂျပန်နိုင်ငံ၊ တိုကျိုခရိုင်၊ ချိယောဒမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
ခဆုမိဂဆဲခိဘူတာ (ဆိုင်းတမ)

** ခဆုမိဂဆဲခိဘူတာ ** (霞ヶ関駅* ခဆုမိဂဆဲခိ - အဲခိ *) သည် ဂျပန်နိုင်ငံ၊ ဆိုင်းတမခရိုင်၊ ခဝဂိုအဲမြို့တွင် တည်ရှိသည့် ဘူတာတစ်ခု ဖြစ်သည်။

## ကိုးကား
မန်ကျည်းချိုဆရာတော်

**မန်ကျည်းချိုဆရာတော်** (၁၂၄၃ - ၁၃၁၄) သည် ကျမ်းပြုဆရာတော်တစ်ပါး ဖြစ်သည်။ 

## ဘဝ
ဆရာတော်ကို ၁၂၄၃ ခုနှစ်၊ တန်ဆောင်မုန်းလဆန်း ၄ ရက်နေ့တွင် မန္တလေးမြို့၊ ရွှေပြည်ရန်အောင် အနောက်လက်ကျောက်ဆောက်မြို့အဝင် မန်ကျည်းချိုရွာ၌ ဖွားမြင်ခဲ့သည်။ မိဘနှစ်ပါးမှာ ဦရွက် - ဒေါ်ငြိမ်းတင် ဖြစ်သည်။

ဆရာတော်၏ ဆရာအစဉ်အဆက်မှာ စန္ဒမဉ္စူသာလင်္ကာရ တိပိဋကဓရ မဟာဓမ္မရာဇာဓိရာဇဂုရုဘွဲ့ရ ပထမဘုံဘဆရာတော်မှ ကိုးဆက်မြောက်ဖြစ်သည့် ရွှေရေးဆောင်ဆရာတော် ဖြစ်သည်။

## ပျံလွန်တော်မူခြင်း
ဆရာတော်သည် ၁၃၁၄ ခုနှစ်၊ တပို့တွဲလဆုတ် ၁၄ ရက်နေ့တွင် ပျံလွန်တော်မူခဲ့သည်။

## ကျမ်းများ ပြုစုခြင်း
ဆရာတော်သည် အောက်ပါကျမ်းများကို ပြုစုတော်မူခဲ့သည်။

၁။ *သိင်္ဂါလောဝါဒသုတ်ဘာသာပြန်*၊

၂။ *လူတို့ကျင့်စဉ် အလင်းရောင်ကျမ်*း။

## ကိုးကား
ကြောက် ကြောက် ကြောက် (ရုပ်ရှင်)

***ကြောက် ကြောက် ကြောက်*** သည် ၂၀၁၇ ခုထွက် မြန်မာ ရင်သိမ့်တုန် ရုပ်ရှင်ဇာတ်ကား ဖြစ်သည်။ သတ္တမအာရုံ ရုပ်ရှင်အတွက် ငြိမ်းချမ်းကျော်၏ ဇာတ်လမ်းကို နေစိုးသော်နှင့် လွင်မင်းအံ့တို့ ဇာတ်ညွှန်းရေးပြီး ဩရသ ရိုက်သည်။ နေတိုး၊ ခင်ဝင့်ဝါ၊ ထွန်းထွန်း၊ နန်းမြတ်ဖြိုးသင်း၊ ကျော်ကျော်၊ ပိုပို၊ မင်းသွေးနှင့် နန်းခင်ဇေယျာတို့ အဓိကပါဝင်ထားသည်။ 

နေတိုး၊ နန်းဆုဦး၊ မေမြင့်မိုရ်၊ ထွန်းထွန်းတို့ ပါဝင်သည့် *ကြောက် ကြောက် ကြောက် ၂* ကို ၂၀၁၈ ခု၊ နိုဝင်ဘာလတွင် ထပ်မံရိုက်ကူးနေပြီ ဖြစ်သည်။ 

## ဇာတ်လမ်းအကျဉ်း 
သူခိုးတစ်ယောက်အား ကံစွပ်ကာ ဖမ်းမိပြီးနောက် ဖိုးသံလုံးအား ရွာသစ်ရွာ တစ်ရွာလုံးက လူစွမ်းကောင်းဟု ထင်နေသည်။ တကယ်တမ်းမူ ဖိုးသံလုံးမှာ လွန်စွာကြောက်တတ်သူ ဖြစ်သည်။ မင်းညိုမှာ ချောင်းတစ်ဖက်ကမ်းရှိ ထနောင်းပင်ရွာမှ တမာ၏ ချစ်သူ ဖြစ်သည်။ သရုပ်ဆောင် ကျော်ကြားနှင့် မယ်မဒီ ပါဝင်သည့် သရဲကားရိုက်သူများ ရွာသို့ ရောက်လာသည်။ လက်ထပ်ပြီးစ ဇနီးမောင်နှံ ခေတ်ကောင်းနှင့် စိမ့်စမ်းတို့မှာ ခေတ်ကောင်း၏ သူငယ်ချင်းနှစ်ယောက်နှင့်အတူ ပျားရည်ဆမ်းခရီး ထွက်လာသည်။

အဖြေပေးရန် သာယာက ဖိုးသံလုံးအား ရွာအနောက်ဖျားကွင်းစပ်သို့လည်းကောင်း၊ အိမ်ကသဘောတူသူနှင့် မယူလို၍ လာခိုးရန် တမာက မင်းညိုအား ချောင်းကမ်းစပ်သို့လည်းကောင်း၊ ညခန်းရိုက်အပြီး လာကြိုရန် မယ်မဒီက ကျော်ကြားအားလည်းကောင်း အသီးသီး ချိန်းကြသည်။

သူငယ်ချင်းများအား စလို၍ ဗြောက်အိုးကို ကားတွင်း၌ ခေတ်ကောင်းက ဖောက်သည်။ ကားရှေ့ပိုင်းအောက် ဗြောက်အိုးဝင်ကာ ကား မီးစွဲပေါက်ကွဲသည်။ ခေတ်ကောင်းသာ အသက်ရှင်သည်။ လမ်း၌ မြွေကိုက်ကာ အဖြေပေးရန်လာသည့် သာယာ သေသည်။ အခန်းထဲ၌ ပိတ်ထား၍ တမာက အဆိပ်သောက် သေသည်။ ကြိုးဆွဲချသည့် ဇာတ်ဝင်ခန်းရိုက်ရင်း မတော်တဆဖြစ်ကာ မယ်မဒီ သေသည်။ ချိန်းထားသည်ကို စွဲကာ သာယာ၊ တမာ၊ မယ်မဒီနှင့် စိမ့်စမ်းတို့၏ ဝိညာဉ်များက သက်ဆိုင်သူများထံ ထိုဘဝနှင့် သွားတွေ့သည်။

ကြောက်၍ ပြေးရင်း တောထဲ၌ ဖိုးသံလုံး၊ မင်းညို၊ ကျော်ကြားနှင့် ခေတ်ကောင်းတို့ ဆုံကြသည်။ သုဿာန်၌ နေသည့် ပယောဂဆရာထံ လေးယောက်သား ရောက်သွားသည်။ သာယာတို့ လိုက်လာသည်ကိုပယောဂဆရာက ဟန့်နှင်လိုက်သည်။ ခြေဦးတည့်ရာသွားသည့် သာယာတို့မှ အမျှရ၍ ကျွတ်သည်။

တကယ်တမ်းမူ ပယောဂဆရာမှာလည်း သေပြီးသူ ဖြစ်သည်။ ဖိုးသံလုံးတို့ ထပ်ပြေးကြရာ လမ်းကူးစဉ် မင်းညို၊ ကျော်ကြားနှင့် ခေတ်ကောင်းတို့ကို ကားတိုက်သည်။ ၎င်းတို့ မည်သို့မျှ မထိခိုက်။ ထိုအခါမှသာ မင်းညိုသည် ရေနှစ်၍လည်းကောင်း၊ ကျော်ကြားသည် ချောက်ထဲကျ၍လည်းကောင်း၊ ခေတ်ကောင်းသည် ကားပေါက်ကွဲ၍လည်းကောင်း သေပြီးသူများမှန်း သတိရလာသည်။ ဖိုးသံလုံး အမျှဝေ၍ ထိုသုံးယောက် ကောင်းရာရောက်သည်။ ဝမ်းနည်းကာ ပြန်လာသည့် ဖိုးသံလုံးမှာ လမ်း၌ ငုတ်စိုက်နေသည့် သူ့အလောင်းအား တွေ့သည်။ သို့မှသာ သူသည်လည်း သာယာဝိညာဉ်နှင့် တွေ့ကာ ကြောက်ပြေးရင်း ငုတ်စိုက်သေပြီးမှန်း သိသွားတော့သည်။

## ဇာတ်ဆောင်များ 
* ဖိုးသံလုံး/ဖိုးအာလူး အဖြစ် နေတိုး
* သာယာ အဖြစ် ခင်ဝင့်ဝါ
* မင်းညို အဖြစ် ထွန်းထွန်း
* တမာ အဖြစ် နန်းမြတ်ဖြိုးသင်း
* ကျော်ကြား အဖြစ် ကျော်ကျော်
* မယ်မဒီ အဖြစ် ပိုပို
* ခေတ်ကောင်း အဖြစ် မင်းသွေး
* စိမ့်စမ်း အဖြစ် နန်းခင်ဇေယျာ

## ကိုးကား
ရှင်ရာဇိန္ဒ

thumb|alt=ဘုရားဖြူဆရာတော် ရှင်ရာဇိန္ဒ (၁၈၈၄ — ၁၉၄ဝ)|ဘုရားဖြူဆရာတော် ရှင်ရာဇိန္ဒ (၁၈၈၄ — ၁၉၄ဝ)
**ရှင်ရာဇိန္ဒ** (၁၂၄၆ - ၁၃၀၂) သည် “ဘုရားဖြူဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။

## ဘဝ
ဆရာတော်ကို ၁၂၄၆ ခုနှစ်၊ သီတင်းကျွတ်လဆန်း ၄ ရက်နေ့တွင် မြင်းခြံခရိုင်၊ ပုဂံမြို့ အရှေ့လက် ငသရောက်နယ် နှောပင်တွင်းရွာ၌ ဖွားမြင်ခဲ့သသည်။ မိဘနှစ်ပါးမှာ ဦးညွန့်-ဒေါ်ညိုေး ဖြစ်သည်။ ငယ်စဉ်ကပင် ရှင်စန္ဒိမာထံတွင် ပညာများ သင်ကြားခဲ့သည်။ မန္တလေးမြို့ မိုးကောင်းတိုက် မဟာဝေယန်ဘုံကျော် မိုးကောင်းဆရာတော်ထံတွင် သာမဏေပြုခဲ့သည်။ ထို့နောက်တွင် ငသရောက်၌ “ရှင်ရာဇိန္ဒ” ဟူသည့် ဘွဲ့ဖြင့် ရဟန်းပြုခဲ့သည်။ ရဟန်းပြုပြီးနောက် မန္တလေးမြို့၊ မိုးကောင်းတိုက်တွင် စာပေများ သင်ကြားခဲ့ပြီး မြင်းဝန်တိုက်စာချဆရာတော် ရှင်ပညာရံသီနှင့်အတူ ဟင်္သာတမြို့ မြစ်ကွေးတိုက်သို့ ကြွရောက်၍ ပညာဆက်လက်ကာ သင်ကြားခဲ့သည်။

ပခုက္ကူမြို့ မဟာဝိဇယာရာမတိုက် အရှင်ဇဝနထံ၌လည်းကောင်း၊ ရန်ကုန်မြို့ ဘုရားဖြူကျောင်းတိုက်၌လည်းကောင်း ပိဋကတ်တော်များ သင်ကြား၌ မန္တလေးမြို့ မစိုးရိမ်တိုက်တွင် စာချတော်မူခဲ့သည်။ ၁၂၈၅ ခုနှစ်မှစ၍ ရန်ကုန်မြို့ ဘုရားဖြူတိုက်တွင် ပရိယတ်ပို့ချတော်မူခဲ့သည်။

ဆရာတော်သည် ၁၂၉၉ ခုနှစ်တွင် “ရာဇိန္ဒာဘိကဝိဓဇာလင်္ကာရ သာသနကရ” ဘွဲ့နှင့် ၁၃၀၀ ပြည့်နှစ်တွင် အဂ္ဂမဟာပဏ္ဍိတဘွဲတံဆိပ်တော်များကို ရခဲ့သည်။
## ပျံလွန်တော်မူခြင်း
ဆရာတော်သည် ၁၃၀၂ ခုနှစ်၊ နတ်တော်လဆုတ် ၁၀ ရက်နေ့တွင် ပျံလွန်တော်မူခဲ့သည်။
## ကျမ်းများ ပြုစုခြင်း
ဆရာတော်သည် အောက်ပါကျမ်းများကို ရေးသားပြုစုတော်မူခဲ့သည်။

၁။ သဒ္ဒတ္ထရတနာဝလိမဟာပါဠိအဘိဓာန် (စတုတ္ထဘာဂ)၊

၂။ သာသနဗဟုဿုတပ္ပကာသနီကျမ်း၊

၃။ လောကာယတာဒိဝိနိစ္ဆယ၊

၄။ ဝိနည်းကွန်ချာကျမ်း၊

၅။ မဟာမင်္ဂလဒီပနီ၊

၆။ ဝိဝဋ္ဋနယဒီပနီ၊

၇။ ဗြဟ္မဝိဟာရဒီပနီ၊

၈။ နဝင်္ဂုပေါသထဒီပနီ၊

၉။ ကိုယ်ရေးတရားကျင့်စဉ်၊

၁၀။ မာတာပိတု ဂုဏဒီပနီ (မိဘဂုဏ်ရည်)၊

၁၁။ အာစရိယဂုဏဒီပနီ၊

၁၂။ သာသနဂုဏဒီပနီ၊

၁၃။ ကပိပိယဒီပနီနိသျ၊

၁၄။ ကျောက်စာပါဌ်နိသျ၊

၁၅။ နိဗ္ဗာနတ္ထပ္ပကာသနီ၊

၁၆။ ဝိနယဓရ အတ္ထုပ္ပတ္တိ

၁၇။ ဝိနယဓရချိန်ခွင်၊

၁၈။ ဘိက္ခုနီအဆုံးအဖြတ်၊

၁၉။ အပတ္တာဓိကရဏ အနုယုဉ္ဇနာဒိဝိနိစ္ဆယ၊

၂၀။ ကာလာမသုတ်နိသျ၊

၂၁။ စေတိယပဋိသင်္ခရဏပ္ပဒီပိကာစာတမ်း၊

၂၂။ ကလျာဏီကျောက်စာပါဌ်နိသျ၊

၂၃။ ဝိနိစ္ဆယစာစောင်များ။
## ကိုးကား
ရှင်ပုညဓဇ

ရှင်ပုညဓဇ (၁၂၄၆ - ၁၃၁၄) သည် “ကန်သာယာဆရာတော်” ဟု သိကြသည့် ကျမ်းပြုဆရာတော် ဖြစ်သည်။ 

## ဘဝ
### ငယ်ဘဝ
ဆရာတော်ကို ၁၂၄၆ ခုနှစ်၊ ကဆုန်လဆန်း ၁၄ ရက် ကြာသပတေးနေ့တွင် သရက်ခရိုင်၊ ဆင်ပေါင်ဝဲမြို့၌ ဖွားမြင်ခဲ့သည်။ မိဘတို့မှာ ဘိုးလှပေါ် - ရှင်ပိုးခေါင် ဖြစ်သည်။ ဆရာတော်၏ ငယ်မည်မှာ မောင်ဘိုးအံ့ ဖြစ်သည်။ မိဘများသည် ကျောက်ဆောင်စမ်းရွာမှ ပြည်ခရိုင်၊ မှော်ဇာမြို့အနီး ကင်ပွန်းခြုံရွာသို့ ပြောင်းရွှေ့နေထိုင်ခဲ့ကြသည်။ 
### သာမဏေဝတ်ခြင်း
မောင်ဘိုးအံ့သည် ဆင်တဲဆရာတော် ရှင်ဝိမလသီတင်းသုံးသည့် မှော်ဇာမြို့၊ ကျောက်ကာသိမ်ကုန်းကျောင်းတွင် “ရှင်ပုည” ဟူသည့် ဘွဲ့ဖြင့် သာမဏေ ဝတ်ခဲ့သည်။ 
### ရဟန်းပြုခြင်း
အရွယ်ရောက်သည့်အခါ ဆင်တဲဆရာတော်၏ တပည့်ကြီး သဲကုန်းဆရာတော် ရှင်ပဏ္ဍိတကို ဥပဇ္ဈာယ်ပြု၍ မိဘများက ဒါယကာခံပြီး “ရှင်ပုညဓဇ” ဟူသည့် ဘွဲ့ဖြင့် ရဟန်းပြုခဲ့သည်။ ထို့နောက်တွင် ဆင်တဲဆရာတော်၏ အလုပ်အကျွေးပစ္ဆာသမဏအဖြစ် ဝတ်ကြီးဝတ်ငယ်ကို ပြုစုကာ ပညာများ ဆည်းပူးခဲ့သည်။

ဆင်တဲဆရာတော်အပြင် ရှင်ရေဝတ၊ ရှင်ဇမ္ဗုဓဇ စသည့် စာချဘုန်းကြီးများထံတွင်လည်း ပညာများ ဆက်လက် ဆည်းပူးခဲ့သည်။ ထို့နောက် မန္တလေးမြို့၊ မိုးကောင်းတိုက်ဆရာတော် ရှင်မုနိန္ဒထံတွင် ပညာဆက်လက်ဆည်းပူး၍ ရဟန်း ၇ ဝါအရတွင် ၎င်းကျောင်းတိုက် လွှထောင်ကျောင်း၌ စာပေများ ပို့ချခဲ့သည်။ နောင်အခါတွင် ပြည်ခရိုင် ပေါင်းတလည်အပိုင် ဘမြင်ရွာ၊ မှော်ဇာမြို့ စသည်တို့၌ တပည့်များကို ပရိယတ္တိပို့ချခဲ့သည်။

ပြည်မြို့ ကန်ဦးတိုက် အဂ္ဂမဟာပဏ္ဍိတကန်ဦးဆရာတော်က စာချအဖြစ် ပင့်သော်လည်း ကျန်းမာရေး ချို့ယွင်းသဖြင့် မကြွနိုင်တော့ဘဲ မှော်ဇာမြို့အနီး ကန်သာယာတောရမှာပင် ဆက်လက်ကာ သီတင်းသုံဂးတော်မူခဲ့သည်။

ဆရာတော်သည် ဝိနည်းသိက္ခာကို အထူးစောင့်ရှောက်သည့် ဆရာတော်ဟု ကျော်ကြားသည်။ 
## ပျံလွန်တော်မူခြင်း
ဆရာတော်သည် ၁၃၁၄ ခုနှစ်၊ တပို့တွဲလဆန်း ၉ ရက်နေ့တွင် ပျံလွန်တော်မူခဲ့သည်။ 
## ကျမ်းများ ပြုစုခြင်း
ဆရာတော်သည် အောက်ပါကျမ်းများကို ရေးသားပြုစုခဲ့သည်။

၁။ အဘိဓမ္မတ္ထသင်္ဂဟပဠုန်ပျံပါဌ်၊

၂။ သီမာဗန္ဓနစာတမ်း၊

၃။ သံဒိဋ္ဌလင်္ကာစကားပြေ၊

၄။ ဝါစ္စဝါစကဋီကာနိသျ။ 
## ကိုးကား
ရှင်ပညာဝံသ

ရှင်ပညာဝံသ (၁၂၅၁ - ၁၃၀၆) သည် “စတုတ္ထမြစ်ကွေးဆရာတော်” ဟု သိကြသည့် ကျမ်းပြုဆရာတော်တစ်ပါး ဖြစ်သည်။
## ဘဝ
ဆရာတော်ကို ၁၂၆၅၁ ခုနှစ်၊ တပို့တွဲလဆန်း ၄ ရက်နေ့တွင် ဟင်္သာတခရိုင်၊ ကနောင်မြို့ အိုးဖိုးတိုက် ပက်ထော်ကြီးခေါ် ချောင်းရိုးကုန်းရွာ၌ ဦးမှန်- ဒေါ်ရင်းမင်တို့မှ ဖွားမြင်ခဲ့သည်။ 

ငယ်စဉ်က ကနောင်မြို့နယ်၊ ဘုရားတောင်ဆရာတော်ထံတွင် စာပေများသင်ကြား၍ သာမဏေဝတ်ခဲ့သည်။ ဘွဲ့မှာ “ရှင်ပညာဝံသ” ဖြစ်သည်။ ထို့နောက်တွင် တတိယမြစ်ကွေးဆရာတော်ထံတွင် ပညာများဆက်လက်သင်ကြား၍ ရဟန်းဘောင်သို့ တက်ရောက်ခဲ့သည်။ “ရှင်ပညာဝံသ” ဟူသည့် ဘွဲ့ကိုပင် ဆက်လက်ကာ ခံယူခဲ့သည်။ 
ထို့နောက်တွင် မန္တလေးမြို့၊ ခင်မကန်ကျောင်းတိုက်တွင် စာချဆရာတော်အဖြစ် ချီးမြှောက်ခြင်း ခံခဲ့ရသည်။ ထို့နောက်တွင် ဟင်္သာတ မြစ်ကွေးကျောင်းတိုက်တွင် တိုက်အုပ်စာချဆရတော်အဖြစ် ဆောင်ရွက်ခဲ့သည်။ 

တတိယမြစ်ကွေးဆရာတော် ပျံလွန်တော်မူသည့် ၁၂၉၂ ခုနှစ်မှ  စ၍ ကျောင်းတိုက်ကြီး၏  ဦးစီးနာယက ဖြစ်လာခဲ့သည်။

ဆရာတော်သည် စာပေများကို အစုအဆောင်းများသည်။ ဗဟုသုတနှင့် ပြည့်စုံသည်။ စာပေကျမ်းဂန်များ တတ်မြောက်သည်။ ရှေးဟောင်းစာပေများကိုလည်း ထိန်းသိမ်းထားခဲ့သည်။ 
## ပျံလွန်တော်မူခြင်း
ဆရာတော်သည် ၁၃၀၆ ခုနှစ်၊ ပြာသိုလပြည့်ကျော် ၃ ရက်နေ့တွင် ကွင်းကောက်မြို့၊ ရွှေကျောင်းတိုက်၌ ပျံလွန်တော်မူခဲ့သည်။
## ကျမ်းများ ပြုစုခြင်း 
ဆရာတော်သည် အောက်ပါကျမ်းများကို ရေးသားပြုစုတော်မူခဲ့သည်။

၁။ အင်္ဂပူရဝိနိစ္ဆယ (၁၃၀၁ ခုနှစ်တွင် ပြီးစီး)၊

၂။ ပိဋကသမိုင်း။
## မှတ်စု
## ကိုးကား